
1. OPĆI PODACI 
1.1. OPĆA NAPOMENA 
Ponuda je izjava volje ponuditelja u pisanom obliku da će ispuniti svoje ugovorne obveze i isporučiti robu u skladu s uvjetima i zahtjevima iz ovog Poziva na dostavu ponude (u daljnjem tekstu: Poziv). 
Sukladno odredbama članka 3. Zakona o javnoj nabavi (Narodne novine broj 120/16, 114/22, 48/26 u daljnjem tekstu: Zakon o javnoj nabavi ili ZJN) i članka 13. Pravilnika o pravilima, uvjetima i postupcima jednostavne nabave Grada Sinja („Službeni glasnik Grada Sinja“ br. 5/26, u daljnjem tekstu: Pravilnik), ovaj dokument s  pratećim dokumentima predstavlja Poziv i služi kao podloga za izradu ponude. 
Gospodarski subjekt je fizička ili pravna osoba, uključujući podružnicu, ili javno tijelo ili zajednica tih osoba ili tijela, uključujući svako njihovo privremeno udruženje, koja na tržištu nudi izvođenje radova ili posla, isporuku robe ili pružanje usluga. 
Ponuditelj je gospodarski subjekt koji je dostavio ponudu. 
Prihvaćanjem ponude i potpisom Ugovora, odabrani gospodarski subjekt postaje Ugovaratelj odnosno isporučitelj robe u smislu ugovornih odredbi. 
Od gospodarskih subjekata se očekuje da pažljivo prouče sve točke ovog Poziva i da se pridržavaju svih uputa, sadržaja danih predložaka, ugovornih uvjeta i uvjeta izvođenja radova sadržanih u ovom Pozivu. 
Propust gospodarskog subjekta da izradi ponudu koja u svemu odgovara postavljenim uvjetima i sukladno traženom sadržaju, kao i propust da ponudu dostavi u naznačenom roku su razlozi za odbijanje ponuditeljeve ponude od strane Naručitelja. 
Gospodarski subjekti se pri izradi svojih ponuda u svemu trebaju pridržavati sadržaja i uvjeta iz Poziva, odredbi ZJN, Pravilnika,  te svih ostalih primjenjivih zakona i propisa. 
Pri izradi ponude ponuditelj, odnosno gospodarski subjekt ne smije mijenjati ni nadopunjavati tekst ovog Poziva. 
1.2. MJERODAVNO PRAVO 
Na ovaj postupak javne nabave primjenjuje se, kao mjerodavno pravo, zakonodavstvo Republike Hrvatske, a kao „lex specialis“ Zakon o javnoj nabavi i prateći podzakonski propisi. 
Na istim osnovama zakonodavstvo Republike Hrvatske je mjerodavno i u odnosima naručitelja i trećih, a koji su direktno ili indirektno svojim manifestacijama volje dionici ovog postupka nabave, a to se osobito odnosi i podugovaratelje. 
Odabrani ponuditelj je obvezan tijekom izvršenja ugovora o nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN. 
1.3. PODACI O JAVNOM NARUČITELJU 
Naziv javnog naručitelja: Grad Sinj 
Sjedište javnog naručitelja: Dragašev prolaz 24, 21230 Sinj, Republika Hrvatska 
Adresa za dostavu pošte: Dragašev prolaz 24, 21230 Sinj, Republika Hrvatska 
Odgovorna osoba javnog naručitelja: Gradonačelnik Miro Bulj 
OIB: 03210055420 
IBAN broj: HR3623900011838900003 
Broj telefona: +385 21708600 
Broj telefaksa: +385 21826591 
Internetska adresa: www.sinj.hr 
Adresa elektroničke pošte:  info@sinj.hr 
1.4. OSOBA ZADUŽENA ZA KOMUNIKACIJU S GOSPODARSKIM SUBJEKTIMA 
Osoba zadužena za komunikaciju s gospodarskim subjektima: Marko Vidić
Adresa elektroničke pošte: nabava@sinj.hr 
1.5. EVIDENCIJSKI BROJ NABAVE 
Br. 33/2026. 
1.6. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA 
Na temelju članka 80. Zakona o javnoj nabavi („Narodne novine“, br. 120/16, 114/22 i 48/26), Grad Sinj, kao javni naručitelj, objavljuje da ne postoje gospodarski subjekti s kojima su predstavnici naručitelja iz članka 76. stavka 2. točaka 1.,2. i 3. Zakona o javnoj nabavi ili s njima povezane osobe u sukobu interesa. Naime, osobe obuhvaćene člankom 76. stavkom 2. točkama 1.,2. i 3. Zakona, ne obavljaju upravljačke poslove u gospodarskim subjektima niti su vlasnici poslovnih udjela, dionica odnosno drugih prava na temelju kojih sudjeluju u upravljanju odnosno kapitalu gospodarskog subjekta s više od 0,5 %.
1.7. VRSTA POSTUPKA NABAVE 
Grad Sinj kao javni naručitelj (u daljnjem tekstu: Naručitelj) na temelju članka 15. Zakona o javnoj nabavi NN br. 120/2016, 114/2022 i 48/26 (u daljnjem tekstu: Zakon o javnoj nabavi) i članaka 5. i 7. Pravilnika, (Službeni glasnik Grada Sinja br. 5/26), provodi ovaj postupak jednostavne nabave. 
1.8. VRSTA UGOVORA O NABAVI  
Ugovor o nabavi robe sklapa se sukladno uvjetima i zahtjevima ovog Poziva na dostavu ponuda, Troškovniku (Prilog III.), Tehničkoj specifikaciji i ponudi odabranog ponuditelja. 
Predmet ugovora je dobava vertikalne i horizontalne signalizacije, u opsegu i tijekom razdoblja utvrđenog ovim Pozivom i njegovim sastavnim dijelovima. 
Nabava obuhvaća dobavu, odnosno nabavu potrebne vertikalne prometne signalizacije te izvođenje radova horizontalne prometne signalizacije, sve prema važećim propisima, normama i pravilima struke.
Ugovor se sklapa na razdoblje od 12 (dvanaest) mjeseci, od dana obostranog potpisa ugovora do dana ovjere okončane situacije.
1.9. PROCIJENJENA VRIJEDNOST NABAVE 
Procijenjena vrijednost nabave u ovom postupku nabave iznosi 15.000,00 EUR bez poreza na dodanu vrijednost (PDV).  test
Naručitelj u predmetnom postupku javne nabave uspoređuje cijene ponuda bez poreza na dodanu vrijednost u dijelu kriterija za odabir ponude sukladno članku 294. stavak 2. ZJN. 
1.10. VARIJANTE PONUDE 
Varijante ponude nisu dopuštene. 
2. PODACI O PREDMETU NABAVE 
2.1. PREDMET NABAVE 
Predmet nabave je Dobava vertikalne prometne signalizacije i izvedba horizontalne prometne signalizacije na području Grada Sinja, prema potrebama Naručitelja, tehničkim specifikacijama, Troškovniku i uvjetima određenima ovim Pozivom za dostavu ponude. Odabrani ponuditelj obvezuje se predmet nabave izvršavati stručno, kvalitetno i pravodobno, u skladu s pravilima struke, važećim zakonima, pravilnicima, tehničkim propisima, normama i drugim primjenjivim propisima koji uređuju područje sigurnosti prometa na cestama i prometne signalizacije.
Predmet nabave obuhvaća dobavu i isporuku vertikalne prometne signalizacije te izvođenje radova horizontalne prometne signalizacije na lokacijama na području Grada Sinja koje odredi Naručitelj.
Vertikalna prometna signalizacija
Dobava vertikalne prometne signalizacije obuhvaća nabavu i isporuku prometnih znakova, nosača, stupova, pričvrsnog i drugog potrebnog materijala, kao i drugih elemenata predviđenih Troškovnikom. Vertikalna prometna signalizacija mora biti odgovarajuće kvalitete, tehničkih karakteristika i dimenzija te izrađena i isporučena u skladu s važećim propisima, normama i tehničkim zahtjevima koji se primjenjuju na prometnu signalizaciju. Svi elementi vertikalne prometne signalizacije moraju biti novi, nekorišteni i bez nedostataka te prikladni za namjenu za koju se nabavljaju.
Ponuditelj je odgovoran za kvalitetu isporučenog materijala i opreme te za njihovu usklađenost sa zahtjevima iz Troškovnika i ovog Poziva.
Horizontalna prometna signalizacija
Izvedba horizontalne prometne signalizacije obuhvaća pripremu površine, obilježavanje i izvođenje horizontalnih oznaka na kolniku i drugim prometnim površinama, sukladno Troškovniku i zahtjevima Naručitelja. Radovi moraju biti izvedeni stručno i kvalitetno, uz primjenu odgovarajućih materijala i tehnologije izvođenja, tako da izvedena horizontalna signalizacija bude pravilno pozicionirana, jasno uočljiva, trajna i funkcionalno odgovarajuća. Prije izvođenja radova ponuditelj je dužan provjeriti stanje podloge na kojoj se izvodi horizontalna signalizacija te, u okviru ugovorenog opsega, poduzeti potrebne radnje kako bi se osigurali odgovarajući uvjeti za kvalitetno izvođenje radova. Izvođenje horizontalne signalizacije mora se provoditi na način kojim se, u najvećoj mogućoj mjeri, osigurava sigurnost sudionika u prometu, radnika i drugih osoba koje se mogu zateći na području izvođenja radova.
Način izvršenja predmeta nabave
Odabrani ponuditelj dužan je izvršavati predmet nabave prema potrebama i zahtjevima Naručitelja te na lokacijama koje odredi Naručitelj.
Ponuditelj je dužan osigurati sav potreban rad, materijal, alat, opremu, prijevoz, mehanizaciju i druga sredstva potrebna za potpuno i kvalitetno izvršenje ugovorenih obveza, osim onoga što je izričito određeno kao obveza Naručitelja. Svi radovi moraju se izvoditi pažljivo i na način kojim se ne uzrokuje nepotrebna šteta na prometnicama, prometnoj infrastrukturi, komunalnoj infrastrukturi i drugoj imovini.
U slučaju nastanka štete koju je prouzročio ponuditelj ili njegovi radnici, odnosno podizvođači angažirani za izvršenje predmeta nabave, ponuditelj je dužan štetu otkloniti o vlastitom trošku, odnosno nadoknaditi nastalu štetu u skladu s važećim propisima.
Obveze odabranog ponuditelja
Odabrani ponuditelj obvezan je:
· predmet nabave izvršavati u skladu s pravilima struke, važećim propisima i tehničkim zahtjevima;
· koristiti materijale odgovarajuće kvalitete i namjene;
· osigurati dovoljan broj stručnih i osposobljenih radnika za pravodobno izvršenje ugovorenih obveza;
· postupati prema uputama i zahtjevima Naručitelja, pod uvjetom da su iste u skladu s ugovorom, pravilima struke i važećim propisima;
· bez odgode obavijestiti Naručitelja o okolnostima koje mogu utjecati na kvalitetu, opseg ili rok izvršenja predmeta nabave;
· održavati mjesto izvođenja radova urednim te po završetku radova ukloniti otpad i preostali materijal nastao izvođenjem radova;
· poduzimati odgovarajuće mjere zaštite na radu i mjere sigurnosti prometa tijekom izvođenja radova;
· otkloniti nedostatke utvrđene tijekom pregleda izvedenih radova, odnosno isporučene signalizacije, u roku koji odredi Naručitelj, ako je takav rok primjeren prirodi nedostatka;
· odgovarati za kvalitetu izvedenih radova i isporučenog materijala u skladu s ugovorenim uvjetima i važećim propisima.
Odabrani ponuditelj dužan je poštivati sve važeće propise iz područja sigurnosti prometa na cestama, zaštite na radu, zaštite okoliša te druge propise koji se odnose na izvršenje predmeta nabave.
Kvaliteta i kontrola izvršenja
Naručitelj ima pravo tijekom izvršenja ugovora kontrolirati kvalitetu, količinu i način izvođenja radova te provjeravati odgovara li isporučena prometna signalizacija ugovorenim uvjetima, Troškovniku i tehničkim zahtjevima. Ako se utvrdi da isporučeni materijal ili izvedeni radovi ne odgovaraju ugovorenim uvjetima, odabrani ponuditelj dužan je, na zahtjev Naručitelja, bez dodatne naknade otkloniti utvrđene nedostatke, odnosno zamijeniti neodgovarajući materijal. Naručitelj zadržava pravo odbiti preuzimanje materijala ili radova koji nisu izvedeni odnosno isporučeni u skladu s uvjetima iz ovog Poziva, Troškovnika i ugovora. Detaljne vrste, količine i tehničke karakteristike pojedinih stavki predmeta nabave određene su Troškovnikom (Prilog III), koji čini sastavni dio ovog Poziva za dostavu ponude. Ponuditelj je dužan prije podnošenja ponude proučiti sve zahtjeve iz ovog Poziva i Troškovnika, te se smatra da je podnošenjem ponude upoznat sa svim okolnostima bitnim za izvršenje predmeta nabave.
CPV oznaka i naziv:
34990000-3 – Oprema za reguliranje, sigurnost, signalizaciju i rasvjetu
2.2. OPIS I OZNAKA GRUPA PREDMETA NABAVE 
Predmet nabave nije podijeljen na grupe iz razloga jer predstavlja jedinstvenu tehnološku i funkcionalnu cjelinu,  te su gospodarski subjekti obvezni ponuditi predmet nabave u cijelosti odnosno ponuda mora obuhvatiti sve stavke Troškovnika (Prilog III.). 
2.3. OPSEG I KOLIČINA PREDMETA NABAVE 
Predmet nabave obuhvaća dobavu vertikalne prometne signalizacije i izvedbu horizontalne prometne signalizacije na području Grada Sinja, sukladno potrebama Naručitelja, tehničkim zahtjevima, uvjetima i količinama utvrđenima Troškovnikom (Prilog III.).
Opseg predmeta nabave obuhvaća:
· dobavu prometnih znakova vertikalne prometne signalizacije različitih oznaka i dimenzija, sukladno Troškovniku;
· dobavu pripadajućih stupova, spojnica i drugih elemenata potrebnih za vertikalnu prometnu signalizaciju;
· dobavu vertikalne prometne signalizacije s isporukom na području Grada Sinja, odnosno franco Sinj;
· izvedbu horizontalne prometne signalizacije na području Grada Sinja, uključujući izvođenje oznaka na kolniku i drugim prometnim površinama prema stavkama i količinama iz Troškovnika;
· izvođenje pješačkih prijelaza, zaustavnih i razdjelnih crta, oznaka na kolniku, natpisa, strelica, prometnih trokuta, oznaka parkirališnih mjesta, šrafura prometnih otoka i drugih oznaka navedenih u Troškovniku;
· sav potreban materijal, rad, alat, opremu, mehanizaciju, prijevoz i druge radnje potrebne za potpuno i kvalitetno izvršenje pojedine stavke Troškovnika.
Količine pojedinih vrsta vertikalne i horizontalne prometne signalizacije određene su Troškovnikom (Prilog III.), koji čini sastavni dio ovog Poziva za dostavu ponude.
Za vertikalnu prometnu signalizaciju predviđena je dobava prometnih znakova oznaka A, B, C, E i K, kao i pripadajućih stupova i spojnica, u količinama navedenima u Troškovniku.
Za horizontalnu prometnu signalizaciju predviđena je izvedba različitih vrsta oznaka na kolniku, uključujući pješačke prijelaze u bijeloj i svjetlećoj crvenoj boji, zaustavne i središnje crte, crte ograničenja, ispisane oznake „ŠKOLA“ i „STOP“, prometne trokute, šrafure prometnih otoka, jednosmjerne strelice i oznake parkirališnih mjesta, sve u količinama i prema tehničkim zahtjevima navedenima u Troškovniku.
Dobava vertikalne prometne signalizacije mora biti izvršena na području Grada Sinja, bez dodatnog troška za Naručitelja za prijevoz i isporuku do mjesta određenog za preuzimanje.
Horizontalna prometna signalizacija izvodit će se na lokacijama na području Grada Sinja koje odredi Naručitelj, sukladno potrebama Naručitelja i stanju prometne infrastrukture. Ponuditelj je dužan ponuditi sve stavke Troškovnika te nije dopušteno nuditi samo dio predmeta nabave. Ponuđene jedinične cijene moraju obuhvatiti sve troškove potrebne za potpuno izvršenje pojedine stavke, uključujući materijal, rad, prijevoz, utovar i istovar, alat, opremu, mehanizaciju i druge troškove povezane s izvršenjem predmetne stavke, osim PDV-a koji se iskazuje zasebno. Količine navedene u Troškovniku predstavljaju količine predviđene za izvršenje predmeta nabave. Obračun će se, ovisno o stvarno ugovorenom načinu izvršenja, vršiti prema stvarno isporučenim količinama vertikalne prometne signalizacije odnosno stvarno izvedenim količinama horizontalne prometne signalizacije, uz primjenu ugovorenih jediničnih cijena. Odabrani ponuditelj obvezan je predmet nabave izvršavati u skladu s Troškovnikom, tehničkom specifikacijom, ovim Pozivom za dostavu ponude, ugovorom i pravilima struke. Naručitelj zadržava pravo provjeriti količinu i kvalitetu isporučene vertikalne prometne signalizacije i izvedene horizontalne prometne signalizacije te zahtijevati otklanjanje eventualno utvrđenih nedostataka, odnosno zamjenu neodgovarajućeg materijala, sukladno ugovorenim uvjetima. Ponuditelj je dužan prije podnošenja ponude proučiti Troškovnik (Prilog III.) i svu ostalu dokumentaciju koja čini sastavni dio ovog Poziva te se smatra da je upoznat sa svim okolnostima bitnim za izvršenje predmeta nabave.
2.4. TEHNIČKA SPECIFIKACIJA PREDMETA NABAVE
Tehnička specifikacija predmeta nabave određena je Troškovnikom (Prilog III.), opisom predmeta nabave te opsegom, količinama, mjestom i uvjetima izvršenja utvrđenima u ovom Pozivu za dostavu ponude. Gospodarski subjekti dužni su detaljno proučiti Troškovnik, tehničku specifikaciju i ostalu dokumentaciju koja čini sastavni dio ovog Poziva te se upoznati sa svim propisanim uvjetima i zahtjevima na temelju kojih su dužni izraditi i dostaviti ponudu za cjelokupan predmet nabave. Ponuditelj mora ponuditi cjelokupni predmet nabave, odnosno dobavu vertikalne prometne signalizacije i izvedbu horizontalne prometne signalizacije, sukladno svim zahtjevima i uvjetima utvrđenima ovim Pozivom, Troškovnikom i tehničkom specifikacijom.
Vertikalna prometna signalizacija
Prometni znakovi moraju biti izrađeni od odgovarajućih reflektirajućih materijala te moraju biti usklađeni sa zahtjevima važećih propisa, tehničkih pravila i normi kojima se uređuje područje prometne signalizacije. Prometni znakovi moraju biti novi, nekorišteni, neoštećeni i odgovarajuće kvalitete te moraju svojim tehničkim i funkcionalnim svojstvima odgovarati namjeni za koju se nabavljaju. Boja poleđine podloge prometnog znaka mora biti sive boje i bez sjaja. Za prometne znakove moraju biti osigurana odgovarajuća svojstva retrorefleksije, sukladno zahtjevima primjenjivih propisa i tehničkih normi. Ponuditelj je dužan tijekom izvršenja ugovora, na zahtjev Naručitelja, dostaviti odgovarajući dokaz o retrorefleksijskim svojstvima isporučenih prometnih znakova. Dimenzije pojedinih prometnih znakova moraju odgovarati zahtjevima navedenima u Troškovniku i primjenjivim tehničkim propisima. Za znakove opasnosti duljina stranice istostraničnog trokuta iznosi 90 cm, dok promjer kružnice u koju je upisan pravilni osmerokut znaka B 02 iznosi 60 cm. Promjer kruga znakova izričitih naredbi iznosi 60 cm, dok znak K 45 mora biti promjera 90 cm, sukladno zahtjevima Troškovnika.
Simboli, oznake i sadržaj prometnih znakova moraju biti izvedeni na način koji osigurava njihovu jasnu vidljivost, čitljivost i prepoznatljivost. Znakovi se moraju izraditi tiskom sito tehnikom (sito tiskom), sukladno zahtjevima Naručitelja i Troškovnika. Stupovi za prometne znakove moraju biti odgovarajućih dimenzija i tehničkih karakteristika navedenih u Troškovniku. Stupovi, spojnice i ostali pripadajući elementi moraju biti međusobno kompatibilni i prikladni za sigurno postavljanje i korištenje prometnih znakova. Dobava vertikalne prometne signalizacije obuhvaća isporuku na području Grada Sinja, odnosno isporuka se vrši franco Sinj. Trošak prijevoza, utovara, istovara i dopreme do mjesta koje odredi Naručitelj mora biti uključen u ponuđenu cijenu.
Horizontalna prometna signalizacija
Horizontalna prometna signalizacija mora se izvoditi stručno, kvalitetno i pravodobno, u skladu s važećim propisima, tehničkim zahtjevima, pravilima struke i uvjetima određenima Troškovnikom. Izvedba horizontalne prometne signalizacije obuhvaća sve potrebne radove i radnje za pravilno izvođenje pojedine oznake na kolniku, uključujući pripremu površine u opsegu potrebnom za kvalitetno izvođenje radova, pravilno pozicioniranje oznake, nanošenje odgovarajućeg materijala te završnu obradu. Horizontalna prometna signalizacija mora biti jasno vidljiva, pravilno izvedena, odgovarajuće trajnosti i otporna na uobičajena opterećenja kojima je izložena tijekom uporabe prometne površine. Izvedba horizontalne signalizacije obuhvaća, između ostalog, pješačke prijelaze, zaustavne i središnje crte, crte ograničenja, isprekidane crte, natpise na kolniku, prometne trokute, šrafure prometnih otoka, strelice i oznake parkirališnih mjesta, u skladu sa stavkama i količinama navedenima u Troškovniku. Boja i vrsta materijala za pojedinu oznaku horizontalne prometne signalizacije moraju odgovarati zahtjevima utvrđenima Troškovnikom i važećim tehničkim zahtjevima. Posebno se moraju poštovati zahtjevi za izvedbu pješačkih prijelaza u bijeloj i svjetlećoj crvenoj boji te drugih oznaka za koje je u Troškovniku određena posebna boja ili način izvedbe. Dimenzije, širina, oblik, razmak i raspored pojedinih oznaka horizontalne prometne signalizacije moraju odgovarati zahtjevima Troškovnika i važećim propisima. Radove horizontalne prometne signalizacije potrebno je izvoditi na odgovarajuće pripremljenoj podlozi i u uvjetima koji omogućuju pravilno prianjanje i kvalitetno sušenje odnosno vezivanje materijala. Izvođač je dužan prije izvođenja radova osigurati da su ispunjeni uvjeti potrebni za kvalitetnu izvedbu.
Opći tehnički zahtjevi
Svi materijali i proizvodi koji se ugrađuju ili isporučuju moraju biti novi, odgovarajuće kvalitete, bez nedostataka i prikladni za predviđenu namjenu. Odabrani ponuditelj odgovoran je za kvalitetu isporučenih proizvoda i izvedenih radova te za njihovu usklađenost sa zahtjevima ovog Poziva, Troškovnika, tehničke specifikacije, ugovora, važećih propisa i pravila struke. Odabrani ponuditelj dužan je osigurati svu potrebnu radnu snagu, materijal, alat, opremu, mehanizaciju i druga sredstva potrebna za potpuno i kvalitetno izvršenje predmeta nabave. Izvođenje radova mora se organizirati na način kojim se osigurava sigurnost sudionika u prometu, radnika i drugih osoba te se mora spriječiti nastanak nepotrebne štete na prometnicama, prometnoj i komunalnoj infrastrukturi i drugoj imovini.
Odabrani ponuditelj dužan je mjesto izvođenja radova nakon završetka radova ostaviti urednim i sigurnim za korištenje te ukloniti sav otpad, ostatke materijala i druga sredstva nastala tijekom izvođenja radova.
Naručitelj ima pravo tijekom izvršenja predmeta nabave provjeravati kvalitetu i količinu isporučenih proizvoda i izvedenih radova. Ako se utvrdi da isporučena prometna signalizacija ili izvedeni radovi ne odgovaraju ugovorenim zahtjevima, Troškovniku ili tehničkoj specifikaciji, odabrani ponuditelj dužan je, bez dodatnog troška za Naručitelja, otkloniti utvrđene nedostatke odnosno zamijeniti neodgovarajući materijal, kada je nedostatak posljedica njegovog postupanja ili neodgovarajuće kvalitete isporučenog materijala. Predmet nabave mora se izvršavati u skladu sa svim važećim zakonima, pravilnicima, tehničkim propisima, normama i drugim primjenjivim propisima koji uređuju područje prometne signalizacije, sigurnosti prometa na cestama, zaštite na radu i druga područja relevantna za izvršenje predmeta nabave. Podnošenjem ponude smatra se da je ponuditelj proučio i prihvatio sve uvjete i tehničke zahtjeve vezane uz predmet nabave te da se obvezuje predmet nabave izvršiti u cijelosti, sukladno Troškovniku, tehničkoj specifikaciji, ovom Pozivu i ugovoru. Ponuditelj je dužan u ponuđene jedinične cijene uključiti sve troškove potrebne za potpuno i uredno izvršenje pojedine stavke Troškovnika, uključujući troškove materijala, rada, prijevoza, utovara i istovara, opreme, alata, mehanizacije i drugih troškova povezanih s izvršenjem predmetne stavke, osim PDV-a koji se iskazuje zasebno.
2.5. KRITERIJI ZA OCJENU JEDNAKOVRIJEDNOSTI PREDMETA NABAVE 
Nije primjenjivo. Predmet nabave definiran je opisom, tehničkim zahtjevima i karakteristikama navedenima u Troškovniku (Prilog III.) i ovom Pozivu za dostavu ponude, bez navođenja proizvođača, robne marke, tipa ili drugog izvora koji bi upućivao na određeni proizvod.
2.6. TROŠKOVNIK 
Troškovnik (Prilog III.), sa tehničkim specifikacijama čini sastavni dio ovog Poziva za dostavu ponude. Ponuditelj je obvezan ispuniti sve stavke Troškovnika. Nije dopušteno mijenjanje, precrtavanje, brisanje ili korigiranje tekstualnog opisa stavke, jedinice mjere i količine koje je odredio Naručitelj. Ponuditelj je dužan za svaku stavku Troškovnika upisati jediničnu cijenu te ponuditi sve stavke koje su navedene u Troškovniku. Jedinične cijene pojedinih stavki Troškovnika i ukupna cijena ponude iskazuju se u eurima i moraju biti zaokružene na dvije decimale. U cijenu svake pojedine stavke Troškovnika moraju biti uključeni svi troškovi potrebni za potpuno i uredno izvršenje te stavke, uključujući troškove materijala, rada, prijevoza, utovara i istovara, opreme, alata, mehanizacije i druge povezane troškove, osim PDV-a koji se iskazuje zasebno.
Za vertikalnu prometnu signalizaciju u ponuđenu jediničnu cijenu moraju biti uključeni svi troškovi potrebni za dobavu i isporuku pojedinog proizvoda, uključujući trošak pakiranja, utovara, prijevoza, istovara i dopreme na područje Grada Sinja, odnosno franco Sinj, kao i sve druge troškove potrebne za urednu isporuku.
Za horizontalnu prometnu signalizaciju u ponuđenu jediničnu cijenu moraju biti uključeni svi troškovi potrebni za potpuno izvršenje pojedine stavke, uključujući odgovarajući materijal, rad, pripremu podloge u opsegu potrebnom za izvođenje, nanošenje odnosno izvedbu oznake, potrebnu opremu, alat, mehanizaciju, prijevoz i druge troškove potrebne za uredno i kvalitetno izvršenje radova.
Opis pojedine stavke u Troškovniku mora se promatrati zajedno s opisom predmeta nabave, opsegom i količinama, tehničkom specifikacijom i ostalim zahtjevima iz ovog Poziva. Odabrani ponuditelj dužan je izvršiti sve radove i isporučiti svu robu potrebnu za potpuno i uredno izvršenje pojedine stavke, u skladu s ugovorenim uvjetima. U slučaju da pojedina stavka Troškovnika ne sadrži zasebno navedene sve pojedinačne radnje, materijale ili troškove potrebne za njezino potpuno izvršenje, smatra se da su isti uključeni u jediničnu cijenu predmetne stavke, ako proizlaze iz njezina opisa, tehničke specifikacije, pravila struke ili drugih zahtjeva ovog Poziva. Popust i svi ostali troškovi moraju biti uračunati u ponuđene jedinične cijene stavki Troškovnika. Smatra se da je ponuditelj prilikom izrade ponude uzeo u obzir sve zahtjeve i obveze koje proizlaze iz ovog Poziva, Troškovnika, tehničke specifikacije i budućeg ugovora te da su ponuđene cijene formirane na temelju svih okolnosti poznatih ili predvidivih za uredno izvršenje predmeta nabave. Ukoliko određenu stavku Troškovnika ponuditelj neće naplaćivati, odnosno ukoliko je nudi bez naknade ili je njezin trošak uračunat u cijenu neke druge stavke, ponuditelj je za tu stavku dužan upisati iznos „0,00“. Ponuditelj ne smije mijenjati Troškovnik u dijelu koji se odnosi na tekstualni opis stavke, jedinicu mjere ili količinu koju je odredio Naručitelj. Ponuditelj je dužan ponuditi sve stavke Troškovnika. Ponuda koja ne obuhvaća sve stavke Troškovnika neće se smatrati ponudom za cjelokupan predmet nabave. Ponuditelj je odgovoran za točnost svih podataka koje je upisao u Troškovnik, uključujući jedinične cijene i ukupne iznose. Ponuditelj je dužan ukupnu cijenu ponude iskazati bez PDV-a, iznos PDV-a iskazati zasebno te iskazati ukupnu cijenu ponude s PDV-om. Ako ponuditelj ne postupi u skladu sa zahtjevima iz ove točke Poziva ili izmijeni tekstualni opis stavke, jedinicu mjere ili količinu na način kojim mijenja zahtjeve Naručitelja, takav Troškovnik može se smatrati neprihvatljivim, odnosno ponuda može biti odbijena sukladno pravilima koja uređuju postupak jednostavne nabave. Podnošenjem ponude ponuditelj potvrđuje da je pregledao i razumio Troškovnik, tehničke specifikacije i ostale zahtjeve iz dokumentacije o nabavi te da ponuđene cijene uključuju sve troškove potrebne za potpuno i uredno izvršenje predmeta nabave.
2.7. MJESTO IZVRŠENJA UGOVORA  
Mjesto izvršenja usluge je: 
- Grad Sinj. 
2.8. ROK POČETKA I ZAVRŠETKA IZVRŠENJA UGOVORA 
Ugovor stupa na snagu danom kada ga potpiše posljednja ugovorna strana te je na snazi do izvršenja svih ugovornih obveza ugovornih strana, odnosno do isteka roka određenog Ugovorom. Odabrani ponuditelj dužan je započeti s izvršenjem predmeta nabave u roku i na način utvrđen Ugovorom, odnosno prema zahtjevu Naručitelja.
Dobava vertikalne prometne signalizacije mora se izvršiti u ugovorenom roku, na način i na mjesto određeno ovim Pozivom, Troškovnikom (Prilog III.) i Ugovorom (Prilog IV.).
Izvedba horizontalne prometne signalizacije izvršavat će se na lokacijama na području Grada Sinja, prema potrebama i zahtjevima Naručitelja, u rokovima utvrđenima Ugovorom odnosno prema pojedinačnim zahtjevima Naručitelja.
Odabrani ponuditelj dužan je organizirati izvršenje ugovorenih obveza na način kojim će se osigurati pravodobna dobava vertikalne prometne signalizacije i pravodobna i kvalitetna izvedba horizontalne prometne signalizacije. Odabrani ponuditelj dužan je tijekom cijelog razdoblja trajanja Ugovora uredno i pravodobno izvršavati sve ugovorene obveze, sukladno uvjetima utvrđenima ovim Pozivom, Troškovnikom, tehničkom specifikacijom i Ugovorom. Ugovor prestaje istekom ugovorenog roka, odnosno ranije u slučaju potpunog izvršenja svih ugovornih obveza ugovornih strana ili nastupa drugih okolnosti predviđenih Ugovorom i važećim propisima. Rokovi za izvršenje pojedinih obveza odabranog ponuditelja počinju teći od dana stupanja Ugovora na snagu, odnosno od dana zaprimanja zahtjeva Naručitelja kada je za pojedinu obvezu tako određeno Ugovorom.
2.9. OPCIJE I MOGUĆA OBNAVLJANJA UGOVORA 
Ugovor se sklapa na razdoblje od 12 (dvanaest) mjeseci, uz mogućnost produljenja i obnavljanja ugovora, sukladno dogovoru ugovornih strana.
Ugovorne strane mogu, prije isteka ugovorenog razdoblja, pisanim putem sporazumno ugovoriti produljenje trajanja Ugovora odnosno njegovo obnavljanje za dodatno razdoblje, pod istim ili izmijenjenim uvjetima, sukladno međusobnom dogovoru.
     3. KRITERIJI ZA KVALITATIVNI ODABIR GOSPODARSKOG SUBJEKTA 
3.1. OSNOVE ZA ISKLJUČENJE GOSPODARSKOG SUBJEKTA 
3.1.1. Nekažnjavanje  
Naručitelj će isključiti gospodarskog subjekta iz postupka jednostavne nabave ako utvrdi da postoje osnove za isključenje gospodarskog subjekta u skladu s ovim Pozivom i važećim propisima.
Naručitelj će isključiti gospodarskog subjekta ako utvrdi da je gospodarski subjekt ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta pravomoćnom presudom osuđena za kazneno djelo ili druga kažnjiva postupanja koja predstavljaju osnovu za isključenje gospodarskog subjekta sukladno članku 251. Zakona o javnoj nabavi („Narodne novine“, broj 120/2016, 114/2022 i 48/2026).
Osnova za isključenje odnosi se osobito na:
a) sudjelovanje u zločinačkoj organizaciji;
b) korupciju;
c) prijevaru;
d) kaznena djela terorizma ili kaznena djela povezana s terorističkim aktivnostima;
e) pranje novca ili financiranje terorizma;
f) dječji rad ili druge oblike trgovanja ljudima;
g) druga kaznena djela koja prema važećim propisima predstavljaju osnovu za isključenje gospodarskog subjekta;
h) kazneno djelo neisplate plaće, odnosno odgovarajuće kazneno djelo prema propisima države poslovnog nastana gospodarskog subjekta.
Navedene osnove za isključenje primjenjuju se i na odgovarajuće osobe gospodarskog subjekta u opsegu propisanom važećim propisima.
Gospodarski subjekt dužan je dostaviti izjavu kojom potvrđuje da ne postoje okolnosti koje bi predstavljale osnovu za njegovo isključenje iz postupka nabave po osnovi nekažnjavanja.
Izjava mora biti potpisana od strane osobe ovlaštene za zastupanje gospodarskog subjekta.
Naručitelj može, prije donošenja odluke o odabiru, od ponuditelja čija je ponuda ekonomski najpovoljnija zatražiti dostavu odgovarajućih dokaza kojima se potvrđuje nepostojanje osnova za isključenje.
Kao odgovarajući dokaz može se zatražiti izvadak iz kaznene evidencije ili drugog odgovarajućeg registra, potvrda nadležnog tijela ili drugi odgovarajući dokument kojim se dokazuje nepostojanje osnove za isključenje.
Ako se u državi poslovnog nastana gospodarskog subjekta ili državi čiji je osoba državljanin ne izdaju odgovarajući dokumenti ili oni ne obuhvaćaju sve okolnosti koje su predmet dokazivanja, gospodarski subjekt može dostaviti drugi odgovarajući dokaz sukladno propisima države poslovnog nastana.
Gospodarski subjekt kod kojeg postoje okolnosti koje predstavljaju osnovu za isključenje može, ako je primjenjivo, dostaviti dokaze o poduzetim mjerama kojima je dokazao svoju pouzdanost, sukladno važećim propisima.
Za potrebe utvrđivanja navedenog, gospodarski subjekt u ponudi dostavlja: 
	 
	Točka DON 
	Traženi dokaz 

	Točka 3.1.1. 
	• Izjavu o nekažnjavanju ovlaštene osobe za zastupanje za sebe, gospodarski subjekt i sve osobe iz članka 251. stavak 1. ZJN.
Izjavu daje osoba po zakonu ovlaštena za zastupanje gospodarskog subjekta za sebe i za gospodarski subjekt, odnosno za osobu koja je član upravnog, upravljačkog ili nadzornog tijela gospodarskog subjekta.  
Izjava se smatra ažuriranom ako nije starija više od 6 mjeseci od dana početka postupka javne nabave. 
Odgovarajućom izjavom smatrat će se i popunjena izjava na priloženom predlošku Izjave (predložak sadržan u Prilogu II. ovog Poziva na dostavu ponude). 
 

	
	Dokaze za obvezne osnove za isključenje gospodarski subjekt obvezan je dostaviti za: ponuditelja, sve članove zajednice gospodarskih subjekata (ako ponudu podnosi zajednica gospodarskih subjekata), podugovaratelje (ako je primjenjivo), za gospodarske subjekte na čiju se sposobnost oslanja (ako je primjenjivo).  


3.1.2. Plaćene dospjele porezne obveze i obveze za mirovinsko i zdravstveno osiguranje 
Javni naručitelj će isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:  
1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili  
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.  
Iznimno od stavka 1. članka 252 ZJN, naručitelj neće isključiti gospodarskog subjekta iz postupka javne nabave ako ispuni obveze plaćanja dospjelih poreznih obveza i obveza za mirovinsko i zdravstveno osiguranje, ili ako su navedene obveze manje od 1.000,00 eura, ili ako mu sukladno posebnom propisu plaćanje obveza nije dopušteno, ili mu je odobrena odgoda plaćanja. 
Za potrebe utvrđivanja navedenog, gospodarski subjekt u ponudi dostavlja:  
	 
	Točka DON 
	Traženi dokaz 

	Točka 3.1.2. 
	•Potvrda porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.
Dokaz ne smije biti stariji od dana početka postupka nabave.

	
	Dokaze za obvezne osnove za isključenje gospodarski subjekt obvezan je dostaviti za: ponuditelja, sve članove zajednice gospodarskih subjekata (ako ponudu podnosi zajednica gospodarskih subjekata), podugovaratelje (ako je primjenjivo), za gospodarske subjekte na čiju se sposobnost oslanja (ako je primjenjivo).  


3.2. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 
3.2.1. Sposobnost za obavljanje profesionalne djelatnosti 
Upis gospodarskog subjekta u sudski, obrtni, strukovni ili drugi odgovarajući registar u državi njegova poslovnog nastana. 
Za potrebe utvrđivanja navedenog, gospodarski subjekt u ponudi dostavlja:  
	 
	
	Točka DON 
	Traženi dokaz 

	Točka 3.2.1. 
	• Izvadak iz sudskog, obrtnog, strukovnog ili drugog odgovarajućeg registra Republike Hrvatske iz kojeg mora biti vidljivo da je gospodarski subjekt registriran  



3.2.2. Tehnička i stručna sposobnost 
Gospodarski subjekt mora dokazati da posjeduje odgovarajuću tehničku i stručnu sposobnost potrebnu za uredno i kvalitetno izvršenje predmeta nabave, odnosno za dobavu vertikalne prometne signalizacije i izvedbu horizontalne prometne signalizacije: 
3.2.2.1. Popis glavnih izvršenih isporuka 
Gospodarski subjekt u postupku nabave mora dokazati da ima odgovarajuće iskustvo potrebno za uredno i kvalitetno izvršenje predmeta nabave. U svrhu dokazivanja tehničke i stručne sposobnosti gospodarski subjekt mora dostaviti Popis glavnih isporuka robe i/ili izvedenih radova izvršenih u godini u kojoj je započeo postupak nabave i tijekom tri godine koje prethode toj godini, odnosno za razdoblje od 2023. do 2026. godine, pri čemu se isporuke robe i radovi izvršeni u 2026. godini računaju do dana pokretanja postupka nabave.
Gospodarski subjekt mora dokazati da je u navedenom razdoblju uredno izvršio:
· najmanje jednu (1), a najviše tri (3) isporuke robe i/ili izvedena posla iste ili slične predmetu nabave, odnosno dobave i/ili izvedbe prometne signalizacije, čiji je ukupni zbrojeni iznos bez PDV-a najmanje jednak procijenjenoj vrijednosti nabave.
Popis glavnih isporuka robe i/ili izvedenih radova mora sadržavati najmanje:
· naziv i sjedište naručitelja;
· predmet i kratak opis isporuke robe i/ili izvedenih radova;
· razdoblje izvršenja;
· vrijednost izvršene isporuke robe i/ili izvedenih radova bez PDV-a;
· podatke za kontakt odgovorne osobe naručitelja kod kojeg je isporuka robe i/ili izvedba radova izvršena.
Naručitelj zadržava pravo provjeriti istinitost navedenih podataka kod naručitelja kod kojeg je isporuka robe i/ili izvedba radova izvršena.
Ako je isporuku robe i/ili radove izvršila zajednica gospodarskih subjekata ili neki drugi oblik u kojem je više gospodarskih subjekata zajedno izvršilo ugovor, u popisu mora biti jasno naznačeno koji je dio isporuke odnosno radova i u kojoj vrijednosti izvršio gospodarski subjekt koji sudjeluje u ponudi u ovom postupku nabave. U suprotnom, takvu referencu Naručitelj neće prihvatiti u dijelu u kojem nije moguće utvrditi iskustvo gospodarskog subjekta koji sudjeluje u ovom postupku.
Gospodarski subjekt može dokazivati tehničku i stručnu sposobnost i iskustvom stečenim izvršenjem ugovora koje je izvršio kao član zajednice gospodarskih subjekata, podugovaratelj ili drugi gospodarski subjekt koji je sudjelovao u izvršenju ugovora, pod uvjetom da iz dostavljenih podataka jasno proizlazi koji je dio isporuke robe odnosno radova i u kojem opsegu izvršio gospodarski subjekt koji sudjeluje u ovom postupku nabave.
Naručitelj neće priznavati referencu u dijelu u kojem iz dostavljenih podataka nije moguće utvrditi stvarni opseg i vrijednost isporuke robe odnosno izvedenih radova koje je izvršio gospodarski subjekt koji se poziva na referencu.
Obrazloženje minimalne razine sposobnosti:
Uvjet tehničke i stručne sposobnosti traži se kako bi gospodarski subjekt dokazao da raspolaže odgovarajućim prethodnim iskustvom potrebnim za uredno, kvalitetno i pravodobno izvršenje predmeta nabave, odnosno iskustvom u dobavi i/ili izvedbi prometne signalizacije iste ili slične predmetu nabave. S obzirom na to da predmet nabave obuhvaća dobavu vertikalne prometne signalizacije, uključujući prometne znakove, stupove i pripadajuće elemente, te izvedbu horizontalne prometne signalizacije na području Grada Sinja, Naručitelj smatra opravdanim zahtijevati dokaz o prethodnom iskustvu u izvršenju istih ili sličnih isporuka i/ili radova. Tražena razina iskustva određena je razmjerno predmetu nabave i njegovoj procijenjenoj vrijednosti te je usmjerena na osiguravanje da odabrani ponuditelj raspolaže potrebnim iskustvom za urednu i kvalitetnu dobavu tražene vertikalne prometne signalizacije i izvedbu horizontalne prometne signalizacije. Naručitelj smatra da se propisivanjem navedenog uvjeta osigurava odgovarajuća razina stručnosti i iskustva potrebna za izvršenje ugovornih obveza, uz istodobno omogućavanje sudjelovanja gospodarskih subjekata koji raspolažu relevantnim iskustvom u poslovima prometne signalizacije.
Za potrebe utvrđivanja navedenog, gospodarski subjekt u ponudi dostavlja:  
	 
	Točka DON 
	Traženi dokaz 

	
[image: image5]
	Točka 
3.2.2.1. 
	• 
	Popis glavnih izvršenih isporuka,  izvršenih u godini u kojoj je započeo postupak nabave  i tijekom 3 (tri) godine koje prethode toj godini.  
Popis sadržava: 
· vrijednost isporuke,  
· datum izvršenja isporuke, te  
· naziv druge ugovorne strane. 
Gospodarski subjekt mora dokazati da je u navedenom razdoblju uredno izvršio najmanje jednu (1), a najviše tri (3) isporuke iste ili slične predmetu nabave, odnosno isporuke koje se odnose na dobavu vertikalne prometne signalizacije i/ili izvedbu horizontalne prometne signalizacije, čija ukupna zbrojena vrijednost bez PDV-a mora biti najmanje jednaka procijenjenoj vrijednosti nabave. Ukoliko je isporuku navedenu u popisu glavnih izvršenih isporuka izvršila zajednica gospodarskih subjekata ili neki drugi oblik gdje je više gospodarskih subjekata zajedno izvršilo isporuku, u popisu mora biti jasno naznačeno koji je dio isporuke i za koju vrijednost izvršio gospodarski subjekt koji sudjeluje u ponudi u ovom postupku nabave. U suprotnom takvu referencu Naručitelj neće prihvatiti. U popisu vrijednosti mogu biti izražene u valuti različitoj od valute EUR. Naručitelj će u tom slučaju, prilikom računanja protuvrijednosti, za valutu koja je predmet konverzije u EUR koristiti srednji tečaj Hrvatske narodne banke koji je u primjeni na datum slanja na objavu poziva na nadmetanje. Naručitelj će vrijednosti izražene u drugim valutama preračunavati i zaokruživati u EUR sukladno Zakonu o uvođenju eura kao službene valute u Republici Hrvatskoj korištenjem isključivo fiksnog tečaja konverzije koji je utvrdilo Vijeće EU (1 EUR = 7,53450 HRK).. 


3.3. OSLANJANJE NA SPOSOBNOST DRUGIH SUBJEKATA 
Radi dokazivanja ispunjavanja kriterija tehničke i stručne sposobnosti gospodarski subjekt može se u postupku nabave osloniti na sposobnost drugih subjekata, bez obzira na pravnu prirodu njihova međusobnog odnosa, sukladno odredbama Zakona o javnoj nabavi i ovom Pozivu.
Gospodarski subjekt može se u postupku nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili relevantno stručno iskustvo samo ako će ti subjekti izvršavati dio predmeta nabave za koji se sposobnost traži, odnosno sudjelovati u izvršenju onog dijela predmeta nabave za koji se njihova sposobnost koristi. Pod istim uvjetima zajednica gospodarskih subjekata može se osloniti na sposobnost članova zajednice ili drugih subjekata. Drugim subjektom smatra se i podugovaratelj ako svoje resurse stavlja na raspolaganje gospodarskom subjektu ili zajednici gospodarskih subjekata radi dokazivanja ispunjavanja kriterija za odabir gospodarskog subjekta.
Ako se gospodarski subjekt oslanja na sposobnost drugih subjekata, dužan je u ponudi dokazati da će imati na raspolaganju potrebne resurse za izvršenje predmeta nabave, primjerice dostavom izjave drugog subjekta o stavljanju resursa na raspolaganje ili drugog odgovarajućeg dokaza iz kojeg nedvojbeno proizlazi da će gospodarski subjekt imati na raspolaganju potrebne resurse. Naručitelj će provjeriti ispunjavaju li drugi gospodarski subjekti na čiju se sposobnost gospodarski subjekt namjerava osloniti kriterije za odabir gospodarskog subjekta te postoje li kod njih osnove za isključenje koje je Naručitelj propisao ovim Pozivom.
Ako se gospodarski subjekt oslanja na sposobnost drugog subjekta radi dokazivanja kriterija tehničke i stručne sposobnosti koji se odnose na relevantno stručno iskustvo, drugi subjekt mora stvarno sudjelovati u izvršenju dijela predmeta nabave za koji se to iskustvo zahtijeva. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako na temelju provjere utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta. Gospodarski subjekt koji se oslanja na sposobnost drugog subjekta odgovoran je za uredno izvršenje svih ugovornih obveza, neovisno o tome na čiju se sposobnost oslonio radi dokazivanja ispunjavanja kriterija za odabir gospodarskog subjekta.
3.4. DOKAZ OSLANJANJA NA SPOSOBNOST DRUGIH SUBJEKATA 
Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju resurse nužne za izvršenje predmeta nabave, što dokazuje ugovorom ili sporazumom između njega i drugog subjekta, ili izjavom drugog subjekta kojom drugi subjekt prihvaća obvezu stavljanja ponuditelju na raspolaganje resursa nužnih za izvršenje Ugovora o nabavi.
Ugovor, sporazum ili izjava kojom drugi subjekt prihvaća obvezu stavljanja na raspolaganje resursa nužnih za izvršenje Ugovora o nabavi ponuditelju ili zajednici gospodarskih subjekata mora sadržavati najmanje sljedeće podatke:
· naziv i sjedište drugog subjekta koji stavlja svoje resurse na raspolaganje;
· naziv i sjedište ponuditelja ili zajednice gospodarskih subjekata kojem se resursi stavljaju na raspolaganje;
· naziv predmeta nabave, odnosno puni naziv predmeta nabave za koji se resursi stavljaju na raspolaganje;
· opis resursa koji se stavljaju na raspolaganje i način na koji će ti resursi biti uključeni u izvršenje predmeta nabave;
· izjavu drugog subjekta da će ponuditelju odnosno zajednici gospodarskih subjekata staviti na raspolaganje navedene resurse za cijelo vrijeme potrebno za izvršenje Ugovora;
· izjavu o dijelu predmeta nabave koji će drugi subjekt stvarno izvršavati, ako se gospodarski subjekt oslanja na tehničku i stručnu sposobnost drugog subjekta;
· podatke o osobama, stručnom osoblju, opremi, mehanizaciji ili drugim resursima koje će drugi subjekt staviti na raspolaganje, ako se gospodarski subjekt oslanja na takve kapacitete drugog subjekta.
Ako se gospodarski subjekt oslanja na sposobnost drugog subjekta radi dokazivanja relevantnog stručnog iskustva, iz ugovora, sporazuma ili izjave mora biti nedvojbeno vidljivo da će taj drugi subjekt stvarno sudjelovati u izvršenju dijela predmeta nabave za koji se njegova sposobnost odnosno iskustvo koristi.
Ako se drugi subjekt obvezuje izvršavati dio predmeta nabave, u ugovoru, sporazumu ili izjavi mora biti jasno određen predmet i opseg njegovog sudjelovanja u izvršenju ugovora. Naručitelj zadržava pravo provjeriti istinitost i sadržaj dostavljenog ugovora, sporazuma ili izjave te provjeriti raspolaže li gospodarski subjekt resursima na koje se oslanja tijekom izvršenja Ugovora. Ako se tijekom postupka nabave ili tijekom izvršenja Ugovora utvrdi da drugi subjekt na čiju se sposobnost gospodarski subjekt oslonio ne ispunjava uvjete koji su bili traženi ovim Pozivom ili da ne stavlja na raspolaganje ugovorene resurse, Naručitelj će postupiti sukladno odredbama ovog Poziva, važećeg Pravilnika i drugih primjenjivih propisa.
Odabrani ponuditelj odgovoran je za uredno i potpuno izvršenje cjelokupnog predmeta nabave, neovisno o tome koristi li sposobnosti drugih subjekata.
Ako se gospodarski subjekt oslanja na sposobnost drugog subjekta radi dokazivanja tehničke i stručne sposobnosti koja se odnosi na iskustvo u dobavi i/ili izvedbi prometne signalizacije, drugi subjekt mora stvarno sudjelovati u izvršenju dijela predmeta nabave za koji se njegova sposobnost odnosno iskustvo koristi.
      4. PODACI O PONUDI 
Ponuda je izjava volje ponuditelja u pisanom obliku da će isporučiti i izvršiti predmet nabave u skladu sa svim uvjetima i zahtjevima utvrđenima ovim Pozivom za dostavu ponude, Troškovnikom (Prilog III.), tehničkom specifikacijom i Ugovorom o nabavi (Prilog IV.). Ponuditelj je dužan izraditi ponudu na način i u obliku propisanom ovim Pozivom te dostaviti svu traženu dokumentaciju i podatke kojima dokazuje ispunjavanje uvjeta i zahtjeva za sudjelovanje u postupku nabave. Ponudom se smatra ponuda koju je ponuditelj pravodobno dostavio Naručitelju i koja sadrži sve tražene podatke, dokumente i popunjeni Troškovnik, sukladno zahtjevima iz ovog Poziva. Ponuditelj je dužan ponuditi cjelokupni predmet nabave. Ponuda mora obuhvatiti sve stavke navedene u Troškovniku.
4.1. SADRŽAJ I NAČIN IZRADE PONUDE 
Ponuditelj se pri izradi ponude mora pridržavati zahtjeva i uvjeta iz Poziva na dostavu ponuda i pripadajuće dokumentacije.
Ponuda mora biti izrađena na način da čini cjelinu i da se iz nje može nedvojbeno utvrditi ispunjava li ponuditelj sve zahtjeve i uvjete određene ovim Pozivom.
Ponuditelj je dužan ponuditi cjelokupan predmet nabave. Ponuda koja ne obuhvaća cjelokupan predmet nabave neće se razmatrati.
Ponuda se izrađuje na hrvatskom jeziku i latiničnom pismu, osim ako je pojedinim dijelom ovog Poziva dopušteno dostavljanje dokumentacije na drugom jeziku.
Ponuda mora biti potpisana od osobe ovlaštene za zastupanje ponuditelja.
4.1.1. Sadržaj ponude 
Ponuda mora sadržavati najmanje:
1. popunjeni Ponudbeni list (Prilog I.);
2. popunjeni Ponudbeni list za zajednicu gospodarskih subjekata, ako ponudu podnosi zajednica gospodarskih subjekata (Prilog I.);
3. popunjene podatke o podugovarateljima i dijelu Ugovora koji se daje u podugovor, ako ponuditelj namjerava angažirati podugovaratelje (Prilog I.);
4. izjavu ponuditelja o nepostojanju osnova za isključenje gospodarskog subjekta, odnosno druge dokumente kojima se dokazuje nepostojanje osnova za isključenje, sukladno ovom Pozivu (Prilog II.);
5. dokumente kojima se dokazuje ispunjavanje kriterija za odabir gospodarskog subjekta, sukladno točki 3. ovog Poziva;
6. dokaz o oslanjanju na sposobnost drugih subjekata, ako se ponuditelj oslanja na sposobnost drugih subjekata, sukladno točki 3.4. ovog Poziva;
7. popunjeni Troškovnik (Prilog III.);
8. ostale tražene dokumente i izjave sukladno ovom Pozivu.
Ponuditelj je dužan dostaviti sve tražene podatke i dokumente na način i u obliku određenom ovim Pozivom.
Ako pojedini dokument nije moguće dostaviti u izvornom obliku, Naručitelj može prihvatiti neovjerenu presliku ili drugi odgovarajući oblik dokumenta, osim ako je ovim Pozivom ili važećim propisima određeno drukčije.
U slučaju nejasnoća ili nedostataka u dostavljenoj dokumentaciji, Naručitelj može od ponuditelja zatražiti pojašnjenje ili dopunu dokumentacije, ako je takvo postupanje dopušteno važećim Pravilnikom o pravilima, uvjetima i postupcima jednostavne nabave Grada Sinja, kojim se uređuje provedba postupaka jednostavne nabave i ovim Pozivom.
4.1.2. Način izrade ponude 
Pri izradi ponude ponuditelj ne smije mijenjati i nadopunjavati tekst Poziva na dostavu ponuda, osim u dijelovima u kojima je ovim Pozivom izričito predviđeno unošenje podataka, popunjavanje obrazaca, navođenje traženih podataka ili davanje izjava.
Ponuda se izrađuje na način da čini cjelinu i mora sadržavati sve podatke i dokumente tražene ovim Pozivom.
Ponuda i svi njezini sastavni dijelovi moraju biti dostavljeni u čitljivom obliku te moraju omogućavati nedvojbenu identifikaciju ponuditelja, sadržaja ponude i dokumenata koji se dostavljaju.
Ponuditelj je dužan obrasce koji su sastavni dio ovog Poziva popuniti bez mijenjanja njihova sadržaja, osim u dijelovima predviđenima za unos podataka.
Troškovnik se mora dostaviti popunjen u izvornom predlošku koji je Naručitelj dostavio kao sastavni dio ovog Poziva. Ponuditelj ne smije mijenjati tekstualni opis stavke, jedinicu mjere ili količinu navedenu u Troškovniku.
Ako se ponuda ili pojedini dokument dostavlja u PDF obliku, dokument mora biti čitljiv i cjelovit. Naručitelj može zatražiti dostavu izvornog dokumenta ili drugog odgovarajućeg dokaza ako postoji osnovana sumnja u vjerodostojnost ili potpunost dostavljenog dokumenta.
Ponuditelj je odgovoran za pravodobnu i potpunu dostavu ponude te za ispravnost i čitljivost svih dokumenata dostavljenih uz ponudu.
Smatrat će se da je ponuda dostavljena u roku ako je zaprimljena kod Naručitelja na način i do roka određenog ovim Pozivom.
4.2. NAČIN DOSTAVE PONUDE 
Ponuditelj podnosi svoju ponudu o vlastitom trošku bez prava potraživanja nadoknade od Naručitelja po bilo kojoj osnovi. 
Ponuda se u zatvorenoj omotnici dostavlja preporučenom poštom ili osobnom dostavom na adresu naručitelja navedenu u pozivu na dostavu ponude. 
Ponuditelji dostavljaju ponudu sa svim traženim prilozima iz točke 4.1.1. Sadržaj ponude u pisanom obliku na sljedeći način: 
Zatvorenu omotnicu s ponudom ponuditelj predaje neposredno ili preporučenom poštanskom pošiljkom na adresu Naručitelja - Grad Sinj, Dragašev prolaz 24, 21230 Sinj, Republika Hrvatska  na kojoj mora biti naznačeno: 
Na prednjoj strani omotnice mora biti naznačeno:  
	Grad Sinj 
Dragašev prolaz 24, 21230 Sinj, Republika Hrvatska 
Dobava vertikalne i izvedba horizontalne signalizacije  
Evidencijski broj nabave: Br. 33/2026 «NE OTVARAJ». 


Na poleđini ili u gornjem lijevom kutu omotnice ponude mora biti naznačeno: 
Naziv i adresa ponuditelja  
Ponuditelj može do isteka roka za dostavu ponuda dostaviti izmjenu i/ili dopunu ponude. 
Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. 
Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju. 
Ponuda se ne može mijenjati ili povući nakon isteka roka za dostavu ponuda. 
4.3. NAČIN ODREĐIVANJA CIJENE PONUDE, SADRŽAJ CIJENE I NEPROMJENJIVOST CIJENE 
a) Ponuditelji dostavljaju ponude s cijenom u eurima.
b) Cijena ponude piše se brojkama.
c) Ponuditelj je dužan u Troškovniku upisati jediničnu cijenu i ukupnu cijenu za svaku stavku Troškovnika, na način kako je određeno u Troškovniku. Jedinične cijene i ukupna cijena moraju biti zaokružene na dvije decimale.
d) Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u Ponudbenom listu i Troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
e) U cijenu ponude bez poreza na dodanu vrijednost (PDV) moraju biti uračunati svi troškovi i popusti.
f) Cijena ponude mora obuhvatiti sve troškove potrebne za potpuno, uredno, pravodobno i kvalitetno izvršenje predmeta nabave, sukladno ovom Pozivu, Troškovniku, Tehničkoj specifikaciji i Ugovoru.
g) U ponuđenu cijenu moraju biti uključeni svi troškovi povezani s dobavom vertikalne prometne signalizacije i izvedbom horizontalne prometne signalizacije, uključujući, ali ne ograničavajući se na troškove materijala, izrade, obrade, opreme, rada, prijevoza, dostave, istovara, ugradnje i postavljanja prometne signalizacije, pripremnih i završnih radova te sve druge troškove potrebne za potpuno i uredno izvršenje pojedinih stavki Troškovnika, osim PDV-a.
h) Ponuditelj je pri formiranju cijene dužan uzeti u obzir sve obveze koje proizlaze iz važećih propisa Republike Hrvatske, pravila struke, tehničkih zahtjeva i uvjeta utvrđenih ovim Pozivom, Troškovnikom i Tehničkom specifikacijom, a koji se odnose na dobavu, izradu, prijevoz, postavljanje i izvedbu predmetne prometne signalizacije.
i) Ponuđene jedinične cijene bez poreza na dodanu vrijednost su nepromjenjive tijekom trajanja Ugovora, osim ako je Ugovorom izričito određeno drukčije ili ako promjena cijene proizlazi iz prisilnih propisa koji se primjenjuju na ugovorni odnos.
j) Ponuditelj je dužan pri formiranju cijene uzeti u obzir cjelokupan opseg predmeta nabave utvrđen ovim Pozivom, Troškovnikom i Tehničkom specifikacijom, uključujući dobavu vertikalne prometne signalizacije, pripadajućih stupova i elemenata te izvedbu horizontalne prometne signalizacije na području Grada Sinja.
k) Svi troškovi i popusti moraju biti uračunati u ponuđenoj cijeni bez poreza na dodanu vrijednost.
l) Ako cijena ponude bez poreza na dodanu vrijednost iskazana u Troškovniku ne odgovara cijeni ponude bez poreza na dodanu vrijednost iskazanoj u Ponudbenom listu, primjenjuje se cijena iskazana u Troškovniku, uz provedbu odgovarajuće računske provjere i ispravka ako je primjenjivo, sukladno pravilima određenima ovim Pozivom i važećim propisima.
m) Ponuditelj se smatra upoznatim sa svim okolnostima koje mogu utjecati na formiranje cijene ponude te nema pravo naknadno zahtijevati povećanje cijene zbog okolnosti koje je mogao predvidjeti u trenutku podnošenja ponude.
4.4. IZUZETNO NISKE PONUDE 
Ako Naručitelj ocijeni da je ponuđena cijena neuobičajeno niska u odnosu na predmet nabave i obveze koje proizlaze iz Ugovora, može od ponuditelja zatražiti pisano obrazloženje ponuđene cijene, odnosno pojedinih njezinih elemenata.
Naručitelj će ponuditelju odrediti primjeren rok za dostavu obrazloženja, koji ne može biti kraći od pet (5) dana od dana zaprimanja zahtjeva za pojašnjenje, osim ako važećim Pravilnikom Grada Sinja kojim se uređuje provedba postupaka jednostavne nabave nije drukčije određeno.
Obrazloženje ponuditelja može se osobito odnositi na:
· ekonomičnost načina dobave i izvedbe predmetne prometne signalizacije;
· osobito povoljne uvjete dostupne ponuditelju za dobavu materijala, proizvoda i opreme potrebnih za izvršenje predmeta nabave;
· tehnička i organizacijska rješenja koja ponuditelju omogućuju izvršenje predmeta nabave po ponuđenoj cijeni;
· troškove materijala, izrade i proizvodnje prometne signalizacije;
· troškove rada i druge troškove povezane s izvršenjem predmeta nabave;
· troškove prijevoza, dostave, istovara i izvedbe horizontalne prometne signalizacije;
· usklađenost ponuđene cijene s obvezama koje proizlaze iz važećih propisa, tehničkih pravila i standarda koji se primjenjuju na predmet nabave;
· druge okolnosti koje ponuditelj smatra relevantnima za obrazloženje ponuđene cijene.
Ako tijekom ocjene dostavljenog obrazloženja postoje nejasnoće ili nedostaci, Naručitelj može od ponuditelja zatražiti dodatno pojašnjenje ili dostavu odgovarajućih dokaza. Naručitelj može odbiti ponudu ako ponuditelj ne dostavi traženo obrazloženje u ostavljenom roku ili ako dostavljeno obrazloženje i dokazi ne daju zadovoljavajuće objašnjenje ponuđene cijene u odnosu na predmet nabave i obveze koje proizlaze iz Ugovora. Naručitelj će osobito provjeriti je li ponuđena cijena dostatna za uredno, kvalitetno i potpuno izvršenje svih ugovornih obveza, uključujući dobavu vertikalne prometne signalizacije i izvedbu horizontalne prometne signalizacije u opsegu utvrđenom Troškovnikom i Tehničkom specifikacijom. Naručitelj može odbiti ponudu ako utvrdi da je ponuđena cijena posljedica nepoštivanja primjenjivih obveza iz područja radnog i socijalnog prava, zaštite okoliša ili drugih primjenjivih propisa koji se odnose na izvršenje predmeta nabave. U slučaju da ponuditelj ne može na zadovoljavajući način dokazati da je ponuđena cijena održiva i dostatna za uredno izvršenje predmeta nabave, Naručitelj može takvu ponudu odbiti, sukladno uvjetima ovog Poziva i važećem Pravilniku Grada Sinja o provedbi postupaka jednostavne nabave.
4.5. VALUTA 
Ponuditelj izražava cijenu ponude u eurima (EUR). 
4.6. KRITERIJ ZA ODABIR PONUDE 
Ugovor o nabavi sklopiti će se s ponuditeljem koji dostavi najbolje ocjenjenu ponudu prema kriteriju najniže cijene ponude. 
Kriterij za odabir najbolje ocijenjene ponude je najniža cijena sposobnog ponuditelja.  
4.7. JEZIK I PISMO POSTUPKA I PONUDE 
Naručitelj je cjelokupni Poziv izradio na hrvatskom jeziku i latiničnom pismu. Pozivom mogu biti korišteni neki stručni izrazi na engleskom jeziku, za koje Naručitelj nije naveo prijevod na hrvatski jezik jer navedeni izrazi imaju međunarodnu i višejezičnu primjenu te za iste nema adekvatan prijevod na hrvatski jezik. 
Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.  
Ukoliko neki dijelovi ponude nisu na hrvatskom jeziku, ponuditelj je obvezan dostaviti prijevod na hrvatskom jeziku. 
U cijelom tekstu ove Poziva riječi i pojmovni sklopovi koji imaju rodno značenje, odnose se jednako na muški i na ženski rod bez obzira jesu li korišteni u muškom ili ženskom rodu. 
4.8. ROK VALJANOSTI PONUDE 
Rok valjanosti ponude ne smije biti kraći od 60 dana od isteka roka za dostavu ponuda.  
Ponuda obvezuje ponuditelja do isteka roka valjanosti ponude, a na zahtjev naručitelja ponuditelj može produžiti rok valjanosti svoje ponude. 
Zahtjev za produženje roka valjanosti ponude i odgovor ponuditelja moraju biti isključivo u pisanom obliku. Ponuditelj može odbiti zahtjev za produženje roka valjanosti. Ako se ponuditelj suglasi sa zahtjevom za produženje roka valjanosti ponude, ne može mijenjati ponudu. 
5. OSTALE ODREDBE 
5.1. ZAJEDNICA GOSPODARSKIH SUBJEKATA 
Zajednica gospodarskih subjekata je privremeno udruženje više fizičkih ili pravnih osoba, uključujući podružnice ili druga tijela, koje na tržištu nudi isporuku robe i/ili izvođenje radova.
Ukoliko se dva ili više gospodarskih subjekata udruže radi podnošenja zajedničke ponude, u ponudi mora biti jasno navedeno da se radi o ponudi zajednice gospodarskih subjekata.
Zajednica gospodarskih subjekata može podnijeti zajedničku ponudu neovisno o tome je li između njezinih članova prije podnošenja ponude sklopljen poseban sporazum o zajedničkom nastupu, osim ako je takav sporazum potreban radi dokazivanja međusobnih obveza članova zajednice.
Svaki član zajednice gospodarskih subjekata mora pojedinačno dokazati nepostojanje osnova za isključenje koje su određene ovim Pozivom, dok članovi zajednice gospodarskih subjekata zajedno mogu dokazivati ispunjavanje kriterija za odabir gospodarskog subjekta, sukladno uvjetima ovog Poziva.
U ponudi zajednice gospodarskih subjekata mora biti jasno navedeno koji je član zajednice ovlašten za komunikaciju s Naručiteljem tijekom postupka nabave. Sva komunikacija između Naručitelja i zajednice gospodarskih subjekata odvijat će se putem člana zajednice ovlaštenog za komunikaciju s Naručiteljem.
U Ponudbenom listu potrebno je navesti podatke o svim članovima zajednice gospodarskih subjekata te jasno odrediti:
· naziv i sjedište svakog člana zajednice;
· OIB svakog člana zajednice;
· člana zajednice koji je ovlašten za komunikaciju s Naručiteljem;
· dio predmeta nabave koji će izvršavati pojedini član zajednice, ako je primjenjivo;
· vrijednost i postotni udio dijela predmeta nabave koji će izvršavati pojedini član zajednice, ako je primjenjivo;
· način plaćanja članovima zajednice gospodarskih subjekata.
Ako zajednica gospodarskih subjekata ne odredi drugačije, Naručitelj će plaćanje izvršavati neposredno svakom članu zajednice za dio predmeta nabave koji je taj član izvršio, sukladno Ponudbenom listu (Prilog I.) i Ugovoru (Prilog IV.). Članovi zajednice gospodarskih subjekata solidarno odgovaraju za uredno izvršenje ugovornih obveza, osim ako je važećim propisima ili Ugovorom određeno drukčije.
Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude. Naručitelj može zahtijevati da zajednica gospodarskih subjekata ima određeni pravni oblik nakon sklapanja Ugovora, ako je to nužno za uredno izvršenje Ugovora i ako je takav zahtjev opravdan predmetom nabave.
Članovi zajednice gospodarskih subjekata dužni su osigurati uredno i potpuno izvršenje dijela predmeta nabave koji preuzimaju, sukladno uvjetima i zahtjevima utvrđenima ovim Pozivom, Troškovnikom, Tehničkom specifikacijom i Ugovorom. Zajednica gospodarskih subjekata dužna je osigurati urednu i pravodobnu dobavu vertikalne prometne signalizacije i izvedbu horizontalne prometne signalizacije u opsegu i na način određen ovim Pozivom, Troškovnikom, Tehničkom specifikacijom i Ugovorom, neovisno o unutarnjoj podjeli poslova između njezinih članova.
5.2. PODUGOVARANJE 
Podugovaratelj je gospodarski subjekt koji za odabranog ponuditelja, odnosno ugovaratelja, izvršava dio predmeta nabave koji je neposredno povezan s predmetom nabave.
Gospodarski subjekt koji namjerava dio predmeta nabave dati u podugovor obvezan je u ponudi:
1. navesti koji dio predmeta nabave namjerava dati u podugovor, odnosno navesti predmet, opseg, količinu, vrijednost i postotni udio dijela Ugovora koji se daje u podugovor, ako je primjenjivo;
2. navesti podatke o podugovaratelju: naziv odnosno tvrtku, sjedište, OIB ili nacionalni identifikacijski broj, broj računa te ime i prezime zakonskog zastupnika;
3. navesti podatke o dijelu predmeta nabave koji će stvarno izvršavati podugovaratelj.
Podaci o dijelu predmeta nabave koji se daje u podugovor moraju odgovarati stvarnom angažmanu podugovaratelja u izvršenju Ugovora i ne mogu služiti samo formalnom dokazivanju ispunjavanja uvjeta iz ovog Poziva. Ako Naručitelj utvrdi da kod podugovaratelja postoje osnove za isključenje propisane ovim Pozivom, zatražit će od gospodarskog subjekta da u primjerenom roku zamijeni podugovaratelja, odnosno da poduzme druge odgovarajuće mjere sukladno uvjetima ovog Poziva i važećem Pravilniku (Službeni glasnik Grada Sinja br. 5/26), kojim se uređuje provedba postupaka jednostavne nabave. Sudjelovanje podugovaratelja ne utječe na odgovornost ugovaratelja za uredno, potpuno i pravodobno izvršenje cjelokupnog predmeta Ugovora.
Ugovaratelj je odgovoran za koordinaciju izvršenja predmeta nabave i za osiguravanje da podugovaratelj tijekom izvršenja Ugovora postupa u skladu sa svim zahtjevima ovog Poziva, Troškovnika (Prilog III.), Tehničke specifikacije, Ugovora (Prilog IV.) i važećih propisa.
Podugovaratelj koji sudjeluje u dobavi, izradi, isporuci ili ugradnji elemenata prometne signalizacije, odnosno u izvedbi horizontalne prometne signalizacije, dužan je ispunjavati sve uvjete i zahtjeve koji su ovim Pozivom, Tehničkom specifikacijom, Troškovnikom (Prilog III.) i važećim propisima određeni za dio predmeta nabave koji izvršava. Ako se dio predmeta nabave daje u podugovor, Naručitelj će, kada je to primjenjivo i ako je takav način plaćanja ugovoren, neposredno plaćati podugovaratelju za dio Ugovora koji je izvršio, sukladno podacima navedenima u ponudi i Ugovoru, osim ako ugovaratelj dokaže da su obveze prema podugovaratelju za taj dio Ugovora već podmirene.
Ugovaratelj je dužan uz račun koji dostavlja Naručitelju priložiti račune odnosno drugu odgovarajuću dokumentaciju podugovaratelja za dio predmeta nabave koji je podugovaratelj izvršio, ako je neposredno plaćanje podugovaratelju predviđeno Ugovorom.
Ugovaratelj može tijekom izvršenja Ugovora od Naručitelja zatražiti:
· promjenu postojećeg podugovaratelja za dio predmeta nabave koji je prethodno dao u podugovor;
· uvođenje jednog ili više novih podugovaratelja za dio predmeta nabave koji prethodno nije bio dan u podugovor;
· preuzimanje izvršenja dijela predmeta nabave koji je prethodno dao u podugovor.
Naručitelj će odobriti promjenu podugovaratelja ili uvođenje novog podugovaratelja ako predloženi podugovaratelj ispunjava uvjete koji su ovim Pozivom određeni za dio predmeta nabave koji će izvršavati te ako kod njega ne postoje osnove za isključenje propisane ovim Pozivom.
Ako se ugovaratelj u postupku nabave radi dokazivanja ispunjavanja kriterija za odabir gospodarskog subjekta oslonio na sposobnost podugovaratelja, a tijekom izvršenja Ugovora želi tog podugovaratelja zamijeniti, novi podugovaratelj mora ispunjavati iste kriterije za odabir gospodarskog subjekta za koje se ugovaratelj oslanjao na sposobnost prethodnog podugovaratelja, osim ako ugovaratelj samostalno ispunjava te kriterije. Naručitelj neće odobriti promjenu ili uvođenje podugovaratelja ako bi time bilo onemogućeno uredno izvršenje Ugovora ili ako predloženi podugovaratelj ne ispunjava uvjete propisane ovim Pozivom i važećim propisima. Uvođenjem, promjenom ili isključenjem podugovaratelja ne mijenja se odgovornost ugovaratelja za uredno, potpuno i pravodobno izvršenje svih ugovornih obveza.
5.3. ROK, NAČIN I UVJETI PLAĆANJA 
5.3.1. Avansno plaćanje 
Naručitelj ne predviđa plaćanje predujma (avansa) te ne daje sredstva osiguranja plaćanja. 
5.3.2. Izdavanje, ovjera i plaćanje računa 
Valuta ponude je EUR. Plaćanje će se vršiti u eurima.  
Rok, uvjeti i način plaćanja detaljnije su određeni Ugovorom (Prilog IV). 
5.4. VRSTA, SREDSTVO I UVJETI JAMSTVA 
5.4.1. Odredbe koje se odnose na jamstvo za uredno ispunjenje Ugovora 
Odabrani ponuditelj obvezan je dostaviti Naručitelju jamstvo za uredno ispunjenje Ugovora u skladu s uvjetima iz ovog Poziva.
Jamstvo za uredno ispunjenje Ugovora dostavlja se u iznosu od 10 % (deset posto) ukupne ugovorene cijene bez poreza na dodanu vrijednost (PDV).
Odabrani ponuditelj može jamstvo za uredno ispunjenje Ugovora dostaviti u obliku:
· zadužnice ili bjanko zadužnice, potvrđene kod javnog bilježnika i popunjene u skladu s važećim propisima, ili
· novčanog pologa na račun Naručitelja.
Neovisno o sredstvu jamstva koje je odabrani ponuditelj odabrao, jamstvo mora biti dostavljeno u traženom iznosu i s rokom važenja koji pokriva razdoblje urednog ispunjenja ugovornih obveza.
Jamstvo za uredno ispunjenje Ugovora služi kao osiguranje Naručitelju za slučaj neurednog, nepravodobnog ili nepotpunog ispunjenja ugovornih obveza od strane odabranog ponuditelja.
U slučaju da odabrani ponuditelj ne ispuni svoje ugovorne obveze na način i u rokovima određenim Ugovorom, Naručitelj ima pravo naplatiti jamstvo za uredno ispunjenje Ugovora, u cijelosti ili djelomično, ovisno o nastalim obvezama i šteti, sukladno Ugovoru i važećim propisima.
       5.4.2. Način dostave jamstva  
Odabrani ponuditelj obvezan je jamstvo za uredno ispunjenje Ugovora dostaviti Naručitelju najkasnije u roku od 7 (sedam) dana od dana potpisa Ugovora od strane posljednje ugovorne strane, odnosno u roku određenom Ugovorom.
Ako odabrani ponuditelj dostavlja jamstvo u obliku zadužnice ili bjanko zadužnice, isto mora biti potvrđeno kod javnog bilježnika i popunjeno u skladu s važećim propisima.
Ako odabrani ponuditelj jamstvo daje u obliku novčanog pologa, isti se uplaćuje na račun Naručitelja:
IBAN: HR3623900011838900003
U svrhu plaćanja potrebno je navesti:
Jamstvo za uredno ispunjenje Ugovora – [evidencijski broj nabave]
Prilikom uplate potrebno je navesti:
Model: 68
Poziv na broj: 7706-OIB
(OIB/nacionalni identifikacijski broj uplatitelja)
U slučaju uplate novčanog pologa, odabrani ponuditelj nema pravo na obračun zakonskih zateznih kamata na iznos položenih sredstava.
Jamstvo dostavljeno u obliku zadužnice ili bjanko zadužnice ne smije biti na bilo koji način oštećeno, osim u slučaju uvezivanja ili drugog postupanja koje je potrebno radi njegove ovjere kod javnog bilježnika.
       5.4.3. Rok važenja jamstva 
Jamstvo za uredno ispunjenje Ugovora mora biti važeće najmanje do isteka Ugovora, odnosno do urednog izvršenja svih ugovornih obveza odabranog ponuditelja, ovisno o tome što nastupi kasnije.
Ukoliko se rok izvršenja ugovornih obveza produlji, odabrani ponuditelj dužan je, na zahtjev Naručitelja, osigurati odgovarajuće produljenje roka važenja jamstva.
U slučaju da odabrani ponuditelj ne produlji važenje jamstva u roku koji odredi Naručitelj, Naručitelj ima pravo naplatiti postojeće jamstvo, ako su za to ispunjene pretpostavke sukladno Ugovoru i važećim propisima.
       5.4.4. Povrat jamstva  
Neiskorišteno jamstvo za uredno ispunjenje Ugovora Naručitelj će vratiti odabranom ponuditelju nakon urednog izvršenja svih ugovornih obveza i isteka razdoblja za koje je jamstvo izdano.
Ako je jamstvo dano u obliku novčanog pologa, Naručitelj će neiskorišteni iznos novčanog pologa vratiti odabranom ponuditelju nakon urednog izvršenja svih ugovornih obveza i isteka roka na koji je jamstvo dano.
Ako je jamstvo naplaćeno, u cijelosti ili djelomično, zbog neispunjenja ili neurednog ispunjenja ugovornih obveza, Naručitelj će postupati sukladno odredbama Ugovora i važećim propisima.
5.5. OBJAŠNJENJA I IZMJENE POZIVA NA DOSTAVU PONUDE 
Gospodarski subjekti mogu za vrijeme roka za dostavu ponuda zahtijevati objašnjenja i izmjene vezane uz poziv na dostavu ponude i moguću dodatnu dokumentaciju, a naručitelj će odgovor bez odgađanja staviti na raspolaganje na isti način i na istoj internetskoj stranici Naručitelja kao i osnovnu dokumentaciju bez navođenja podataka o podnositelju zahtjeva.  
5.6. DATUM, VRIJEME, MJESTO DOSTAVE PONUDA, JAVNO OTVARANJE PONUDA 
Rok za dostavu ponude je do 16.10.2026. godine do 13:00 sati, bez obzira na način dostave. 
Ponuda pristigla nakon isteka roka se obilježava kao zakašnjelo pristigla ponuda. Zakašnjelo  pristigla ponuda neće se uzeti u razmatranje.  
Otvaranje ponuda je dana 16.10.2026.g. u 13:00 sati, u prostorijama Naručitelja (Ured br. 51), na adresi: Dragašev prolaz 24, Sinj 21230.  
Otvaranje ponuda je javno.  
Javnom otvaranju ponuda smiju prisustvovati ovlašteni predstavnici Ponuditelja i druge osobe. Pravo aktivnog sudjelovanja na javnom otvaranju ponuda imaju samo članovi stručnog povjerenstva za jednostavnu nabavu i ovlašteni predstavnici Ponuditelja. Ovlašteni predstavnici Ponuditelja moraju svoje pisano ovlaštenje predati članovima stručnog povjerenstva neposredno prije javnog otvaranja ponuda. Ovlaštenje mora biti potpisano od strane ovlaštene osobe Ponuditelja i ovjereno pečatom, a ukoliko je ovlaštena osoba na otvaranju ponuda, dužna je umjesto ovlaštenja donijeti kopiju rješenja o registraciji/obrtnicu i kopiju identifikacijskog dokumenta te iste predati prisutnim članovima stručnog povjerenstva.  
Zapisnik o otvaranju ponuda Naručitelj će odmah uručiti svim ovlaštenim predstavnicima Ponuditelja nazočnima na javnom otvaranju, a ostalim Ponuditeljima zapisnik se dostavlja na dokaziv način. 
5.7. ODLUKA O ODABIRU ILI PONIŠTENJU 
Naručitelj će, po isteku roka za dostavu ponuda, donijeti Odluku o odabiru. 
Za odabir je dovoljna jedna valjana ponuda.  
Ako su dvije ili više valjanih ponuda jednako rangirane prema kriteriju za odabir ponude, javni Naručitelj će odabrati ponudu koja je zaprimljena ranije. 
5.8. ZAVRŠETAK POSTUPKA JEDNOSTAVNE NABAVE 
Postupak nabave završava izvršnošću odluke o odabiru ili poništenju. 
5.9. URADCI/DOKUMENTI KOJI ĆE SE NAKON ZAVRŠETKA POSTUPKA JEDNOSTAVNE NABAVE VRATITI PONUDITELJIMA  
Ponuda i dokumenti priloženi uz ponudu ne vraćaju se ponuditeljima.  
5.10. TROŠAK PONUDE I PREUZIMANJE POZIVA 
Trošak pripreme i podnošenja ponude u cijelosti snosi ponuditelj. 
5.11. UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA ILI STRUČNIM PRAVILIMA  
Gospodarski subjekt dužan je predmet nabave izvršavati u skladu sa svim važećim zakonima, pravilnicima, tehničkim propisima, normama, standardima i drugim primjenjivim propisima i pravilima struke koji se odnose na dobavu, izradu, isporuku i ugradnju vertikalne prometne signalizacije te izvedbu horizontalne prometne signalizacije.
Prometna signalizacija koja je predmet nabave mora biti odgovarajuće kvalitete, tehničkih svojstava i izvedbe te mora biti izrađena i ugrađena u skladu s važećim propisima kojima se uređuju prometni znakovi, signalizacija i oprema na cestama, kao i drugim propisima i tehničkim zahtjevima koji se primjenjuju na predmet nabave.
Vertikalna prometna signalizacija mora odgovarati zahtjevima utvrđenima Troškovnikom i Tehničkom specifikacijom, uključujući zahtjeve koji se odnose na dimenzije, oblik, boju, retroreflektirajuća svojstva, način izrade, materijale i ostala tehnička svojstva.
Horizontalna prometna signalizacija mora biti izvedena u skladu s vrstom, dimenzijama, bojama, širinama, oznakama i količinama utvrđenima Troškovnikom i Tehničkom specifikacijom te na način koji osigurava njezinu odgovarajuću vidljivost, trajnost i uporabljivost.
Odabrani ponuditelj odgovoran je za to da sva roba i svi radovi koji su predmet Ugovora tijekom izvršenja Ugovora ispunjavaju zahtjeve propisane važećim propisima, tehničkim pravilima, normama i uvjetima iz ovog Poziva, Troškovnika i Tehničke specifikacije. Naručitelj može tijekom izvršenja Ugovora zatražiti od odabranog ponuditelja dostavu odgovarajućih dokaza o kvaliteti, sukladnosti ili tehničkim svojstvima ugrađenih odnosno isporučenih proizvoda i materijala, ako je takav dokaz propisan važećim propisima, Troškovnikom, Tehničkom specifikacijom ili Ugovorom. Ponuditelj je dužan, na zahtjev Naručitelja, dostaviti odgovarajuće dokaze kojima se potvrđuje ispunjavanje propisanih tehničkih zahtjeva i svojstava proizvoda, uključujući dokumentaciju proizvođača, izjave o svojstvima, certifikate, izvještaje o ispitivanju, dokaze o retrorefleksiji ili druge odgovarajuće dokaze, kada je njihova dostava propisana ili zatražena. Naručitelj može prije sklapanja Ugovora, kao i tijekom izvršenja Ugovora, od ponuditelja odnosno odabranog ponuditelja zatražiti dostavu odgovarajućih dokaza o ispunjavanju uvjeta i zahtjeva iz ove točke, u primjerenom roku određenom od strane Naručitelja.
5.12. POSEBNI UVJETI NARUČITELJA 
Prijedlog Ugovora (Prilog IV), sastavni je dio ovog Poziva na dostavu ponuda. Nakon provedenog postupka jednostavne nabave Naručitelj će s odabranim ponuditeljem, u skladu s odabranom ponudom i pod uvjetima određenima ovim Pozivom na dostavu ponuda, sklopiti Ugovor o dobavi vertikalne i izvedbi horizontalne prometne signalizacije.
Dostavom ponude smatra se da je gospodarski subjekt upoznat sa svim odredbama Prijedloga Ugovora, da ih prihvaća u cijelosti te da će u slučaju odabira njegove ponude postupati u skladu s odredbama Ugovora. Ponuditelji nisu obvezni dostaviti potpisani Prijedlog Ugovora u sklopu svoje ponude. Na odgovornost ugovornih strana za ispunjenje obveza iz Ugovora primjenjuju se odgovarajuće odredbe Zakona o obveznim odnosima i drugi važeći propisi koji se primjenjuju na predmetni ugovorni odnos. Odabrani ponuditelj dužan je tijekom izvršenja Ugovora postupati u skladu sa svim važećim zakonima, podzakonskim propisima, pravilnicima, tehničkim propisima, normama, standardima i pravilima struke koji se odnose na predmet nabave. Odabrani ponuditelj dužan je osigurati da sva isporučena vertikalna prometna signalizacija te svi radovi na izvedbi horizontalne prometne signalizacije budu izvedeni u skladu s uvjetima i zahtjevima utvrđenima ovim Pozivom, Troškovnikom, Tehničkom specifikacijom i Ugovorom. Odabrani ponuditelj odgovoran je za kvalitetu, tehničku ispravnost i sukladnost isporučenih proizvoda i izvedenih radova s ugovorenim zahtjevima, važećim propisima i pravilima struke. Odabrani ponuditelj dužan je osigurati da se za izradu, dobavu, prijevoz i izvedbu predmeta nabave koriste odgovarajući materijali, proizvodi i oprema koji ispunjavaju zahtjeve utvrđene Troškovnikom i Tehničkom specifikacijom.
Vertikalna prometna signalizacija mora biti isporučena u skladu s tehničkim zahtjevima utvrđenima Troškovnikom i Tehničkom specifikacijom, uključujući zahtjeve koji se odnose na dimenzije, materijale, boju, način izrade, retroreflektirajuća svojstva i ostala propisana svojstva.
Horizontalna prometna signalizacija mora biti izvedena na pripremljenim prometnim površinama, u skladu s vrstom, dimenzijama, bojama, širinama, oznakama i količinama utvrđenima Troškovnikom i Tehničkom specifikacijom te na način kojim se osigurava odgovarajuća vidljivost, trajnost i uporabljivost izvedenih oznaka.
Odabrani ponuditelj dužan je pravodobno izvršiti dobavu i izvedbu predmetnih radova u rokovima utvrđenima ovim Pozivom i Ugovorom te organizirati izvršenje obveza na način kojim se osigurava njihovo uredno i kvalitetno izvršenje. U slučaju potrebe za zamjenom, dopunom ili ponovnom izvedbom pojedinog dijela predmeta nabave zbog utvrđenih nedostataka koji su posljedica neodgovarajuće kvalitete materijala, proizvoda ili izvedbe, odabrani ponuditelj dužan je takve nedostatke otkloniti u roku koji odredi Naručitelj, bez dodatnog troška za Naručitelja. Odabrani ponuditelj dužan je tijekom izvršenja Ugovora poštovati sve primjenjive obveze iz područja zaštite na radu, zaštite okoliša, gospodarenja otpadom, sigurnosti prometa i druge obveze koje se odnose na izvršenje predmetnih radova i isporuku robe, te je odgovoran za zakonitost rada svojih zaposlenika i drugih osoba koje angažira na izvršenju Ugovora te za osiguravanje odgovarajućih uvjeta za sigurno izvođenje ugovorenih radova. Odabrani ponuditelj dužan je poduzeti sve potrebne mjere kako tijekom izvođenja radova ne bi došlo do ugrožavanja sigurnosti sudionika u prometu, zaposlenika, drugih osoba ili imovine. Također je dužan bez odgode obavijestiti Naručitelja o svim okolnostima koje bi mogle utjecati na uredno, pravodobno i kvalitetno izvršenje Ugovora.
Naručitelj zadržava pravo tijekom trajanja Ugovora provjeravati izvršava li odabrani ponuditelj ugovorene obveze u skladu s ovim Pozivom, ponudom, Troškovnikom, Tehničkom specifikacijom i Ugovorom te važećim propisima. Naručitelj ima pravo pregledati i kontrolirati isporučenu prometnu signalizaciju i izvedene radove te, kada je to potrebno, zatražiti odgovarajuće dokaze o kvaliteti, sukladnosti i tehničkim svojstvima isporučenih proizvoda i ugrađenih materijala. U slučaju utvrđenog nepoštivanja ugovornih obveza ili važećih propisa, Naručitelj može poduzeti mjere predviđene Ugovorom i važećim propisima, uključujući zahtjev za otklanjanje nepravilnosti i nedostataka, obračun ugovornih kazni, naplatu jamstva za uredno ispunjenje Ugovora, naknadu štete i raskid Ugovora, ako su za to ispunjene ugovorne i zakonske pretpostavke.
5.13. KONTROLA I PRAĆENJE IZVRŠENJA UGOVORA O NABAVI 
Ugovor o nabavi sklopiti će se u pisanom obliku. Ugovor mora biti u skladu s uvjetima određenima u Pozivu i odabranom ponudom. Sukladno članku 313. Zakona o javnoj nabavi, naručitelj je obvezan kontrolirati je li izvršenje ugovora o nabavi u skladu s uvjetima određenima u Pozivu i odabranom ponudom, te će se u tu svrhu imenovati osobe zadužene za kontrolu i praćenje izvršenja ugovora o nabavi od strane naručitelja i od strane odabranog ponuditelja.  
5.14. RASKID UGOVORA 
Naručitelj i odabrani ponuditelj mogu raskinuti Ugovor sporazumno, u pisanom obliku.
Naručitelj može raskinuti Ugovor jednostranom pisanom izjavom ako odabrani ponuditelj ne izvršava ugovorene obveze ili ih izvršava protivno odredbama Poziva za dostavu ponuda, ponude, Troškovnika s tehničkim specifikacijama ili Ugovora, odnosno protivno važećim propisima, pravilima struke i primjenjivim tehničkim normama.
Naručitelj osobito može raskinuti Ugovor ako odabrani ponuditelj:
· ne izvrši ugovorenu dobavu vertikalne prometne signalizacije i/ili izvedbu horizontalne prometne signalizacije u ugovorenom roku;
· ne isporuči ugovorenu vertikalnu prometnu signalizaciju sukladno Troškovniku i tehničkim specifikacijama;
· isporuči prometne znakove, stupove, spojnice ili drugu ugovorenu robu koja ne odgovara zahtjevima iz Troškovnika, ponude, važećih propisa, tehničkih normi ili pravila struke;
· ne osigura da prometni znakovi budu izrađeni od odgovarajućih reflektirajućih materijala i u skladu s važećim propisima i tehničkim zahtjevima;
· ne dostavi Naručitelju dokaz retrorefleksije za prometne znakove, kada je to zatraženo sukladno Troškovniku;
· ne izvede horizontalnu prometnu signalizaciju u skladu s ugovorenim stavkama Troškovnika, zahtjevima Naručitelja, važećim propisima, tehničkim specifikacijama i pravilima struke;
· izvede horizontalnu prometnu signalizaciju nekvalitetno, neuredno, nepotpuno ili protivno ugovorenim zahtjevima;
· ne otkloni utvrđene nedostatke ili nepravilnosti u isporučenoj robi ili izvedenim radovima u roku koji mu odredi Naručitelj;
· neopravdano kasni s izvršenjem ugovornih obveza na način kojim se ugrožava uredno izvršenje Ugovora;
· bez opravdanog razloga prekine ili obustavi izvršenje ugovorenih obveza;
· ne postupi po opravdanom nalogu Naručitelja u vezi s otklanjanjem utvrđenih nedostataka ili nepravilnosti;
· ne dostavi, odnosno ne održava važeće jamstvo za uredno ispunjenje Ugovora, ako je njegova dostava ugovorena;
· povrijedi druge bitne odredbe Ugovora.
Prije jednostranog raskida Ugovora zbog neispunjenja ili neurednog ispunjenja ugovornih obveza, Naručitelj će, u pravilu, pisanim putem upozoriti odabranog ponuditelja na utvrđene nedostatke, nepravilnosti ili zakašnjenje te mu odrediti primjeren rok za njihovo otklanjanje, odnosno za uredno ispunjenje ugovornih obveza.
Iznimno, Naručitelj može raskinuti Ugovor bez ostavljanja dodatnog roka ako zbog prirode povrede ili okolnosti konkretnog slučaja otklanjanje nedostatka nije moguće ili bi odgađanje raskida moglo prouzročiti štetu Naručitelju, ugroziti sigurnost sudionika u prometu ili na drugi način ugroziti javni interes.
Naručitelj može raskinuti Ugovor bez ostavljanja dodatnog roka osobito ako odabrani ponuditelj:
· odbije ili neopravdano propusti izvršiti ugovorenu dobavu ili izvedbu;
· isporuči robu koja bitno odstupa od ugovorenih tehničkih specifikacija ili važećih propisa, a takav nedostatak nije moguće otkloniti ili bi njegovo otklanjanje bilo protivno interesima Naručitelja;
· izvede horizontalnu prometnu signalizaciju na način kojim se ugrožava sigurnost sudionika u prometu;
· počini težu povredu ugovornih obveza;
· unatoč pisanom upozorenju Naručitelja nastavi s neurednim, nekvalitetnim ili zakašnjelim izvršavanjem ugovornih obveza;
· izgubi ili prestane ispunjavati uvjete potrebne za zakonito izvršenje ugovorenih obveza, ako su takvi uvjeti propisani važećim propisima.
U slučaju raskida Ugovora zbog krivnje odabranog ponuditelja, Naručitelj ima pravo naplatiti jamstvo za uredno ispunjenje Ugovora, ako je njegova dostava ugovorena i ako su za to ispunjene pretpostavke, te zahtijevati naknadu štete koja mu je nastala zbog neispunjenja ili neurednog ispunjenja ugovornih obveza.
Ako je do raskida došlo zbog neispravne ili nesukladne isporučene robe ili neuredno izvedene horizontalne prometne signalizacije, Naručitelj zadržava pravo zahtijevati uklanjanje odnosno zamjenu nesukladne robe i/ili otklanjanje nedostataka na izvedenim radovima, kada je to primjenjivo, kao i naknadu štete nastale zbog takvog postupanja odabranog ponuditelja.
Raskid Ugovora ne utječe na prava i obveze ugovornih strana koje su nastale do dana raskida Ugovora. U slučaju raskida Ugovora, odabrani ponuditelj dužan je bez odgode poduzeti sve potrebne radnje radi zaštite interesa Naručitelja, sigurnosti sudionika u prometu i urednog stanja prometne signalizacije na lokacijama na kojima je izvršavao ugovorene obveze. Jednostrani raskid Ugovora mora biti sastavljen u pisanom obliku i dostavljen drugoj ugovornoj strani.
Na raskid Ugovora i njegove pravne posljedice primjenjuju se odredbe Ugovora, Zakona o obveznim odnosima i drugih važećih propisa.
5.15. NAVOD U PRIMJENI TRGOVAČKIH OBIČAJA (UZANCI) 
Na Ugovor o nabavi robe i izvođenju radova „Dobava vertikalne i izvedba horizontalne signalizacije“ ne primjenjuju se trgovački običaji i uzance, osim ako ugovorne strane izrijekom i u pisanom obliku ne ugovore njihovu primjenu.
Na pitanja koja nisu uređena Pozivom na dostavu ponuda, Troškovnikom s tehničkim specifikacijama, ponudom odabranog ponuditelja i Ugovorom primjenjuju se odredbe važećih propisa Republike Hrvatske, a osobito odredbe Zakona o obveznim odnosima te propisa, tehničkih pravila, normi i drugih akata koji se primjenjuju na predmet nabave, odnosno na dobavu i ugradnju prometne signalizacije i izvođenje horizontalne prometne signalizacije.
5.16. NORME OSIGURANJA KVALITETE ILI NORME UPRAVLJANJA OKOLIŠEM 
Nije primjenjivo. 
5.17. PODACI O TIJELIMA OD KOJIH GS MOŽE DOBITI PRAVOVALJANU INFORMACIJU O OBVEZAMA KOJE SE ODNOSE NA POREZE, ZAŠTITU OKOLIŠA, ODREDBE O ZAŠTITI RADNOGA MJESTA I RADNE UVJETE KOJE SU NA SNAZI U PODRUČJU NA KOJEM ĆE SE IZVODITI RADOVI ILI PRUŽATI USLUGE I KOJE ĆE BITI PRIMJENJIVE NA RADOVE KOJI SE IZVODE ILI NA USLUGE KOJE ĆE SE PRUŽATI ZA VRIJEME TRAJANJA UGOVORA 
Jedinstvena kontaktna točka u RH: http://www.psc.hr/ 
Centar unutarnjeg tržišta EU: http://www.cut.hr/ 
Prometna signalizacija i oprema na cestama RH: https://mmpi.gov.hr
5.18. OSTALO 
Na sva pitanja koja se tiču ponuda, uvjeta, načina i postupka nabave, a nisu regulirana ovim 
Pozivom primjenjivati će se odredbe Zakona o javnoj nabavi, Pravilnika o dokumentaciji o nabavi te ponudi  u postupcima javne nabave te drugi relevantni zakoni i podzakonski propisi Republike Hrvatske. Na ostale bitne uvjete u vezi s predmetom nadmetanja i ugovorom o nabavi s odabranim ponuditeljem odgovarajuće će se primjenjivati odredbe Zakona o obveznim odnosima te drugi relevantni zakoni i podzakonski propisi koji reguliraju izvršenje predmetne vrste ugovora. 
5.19. PRAVNA ZAŠTITA
Pravilnik o pravilima, uvjetima i postupcima jednostavne nabave Grada Sinja (Službeni glasnik Grada Sinja br. 5/26), članak 27. (pravna zaštita):
(1) Gospodarski subjekt koji smatra da su mu povrijeđena prava u postupku jednostavne nabave može podnijeti pisani prigovor čelniku naručitelja (gradonačelniku) odnosno odgovornoj osobi naručitelja ako je procijenjena vrijednost nabave veća od 15.000,00 EUR, sukladno članku 15. stavku 3. ZJN 2016. 
(2) Prigovor se podnosi u roku od pet (5) radnih dana od dana dostave Odluke o odabiru ili Odluke o poništenju, ili saznanja za povredu prava putem službenog kontakta Grada Sinja: info@sinj.hr.
(3) Gradonačelnik je obvezan odlučiti o prigovoru u roku od osam (8) radnih dana od dana zaprimanja prigovora. 
(4) Podnošenje prigovora ne odgađa sklapanje ugovora do donošenja odluke po prigovoru. 
(5) Za nabave procijenjene vrijednosti do 15.000,00 EUR pravna zaštita osigurava se mogućnošću obraćanja nadležnim inspekcijskim tijelima i sudovima opće nadležnosti.
5.20. DATUM SLANJA POZIVA NA DOSTAVU PONUDA  
Poziv na dostavu ponude objavljen je, odnosno poslan je gospodarskim subjektima dana 08.10.2026. godine. 
Dan početka postupka nabave znači datum objave, odnosno slanja ovog Poziva na dostavu ponuda. 
6. PRILOZI POZIVU NA DOSTAVU PONUDE I IZJAVE 
	PRILOG I. Ponudbeni list 

	PRILOG II.  Obrazac izjave

	PRILOG III. Troškovnik 

	PRILOG IV. Prijedlog Ugovora 


PRILOG I.  
PONUDBENI LIST 
Naziv nabave: Dobava vertikalne i izvedba horizontalne signalizacije,  (ev.br. 33/2026)
1. Naziv (tvrtka) i sjedište ponuditelja 
	Zajednica gospodarskih subjekata 
	NE 

	Ponuditelj: 
	 

	Adresa: 
	 

	OIB: 
	 

	IBAN: 
	 

	Ponuditelj u sustavu PDV-a (zaokružiti): 
	DA                    NE 

	Adresa za dostavu pošte: 
	 

	Kontakt osoba ponuditelja, telefon, faks, epošta: 
	 


2. Cijena ponude 
	Cijena ponude u EUR bez PDV-a: 
	 

	Iznos PDV-a : 
	 

	Cijena ponude u EUR s PDV-om: 
	 


3. Rok valjanosti ponude 
	Rok valjanosti ponude: 
	 60 dana od dana otvaranja ponuda. 


U ______________, __/__/20__.  
 
 
 
ZA PONUDITELJA: 
 
 
 
 
 
 
 
 
                 ________________________________ 

 
 
 
 
 
 
                  (ime, prezime i potpis ponuditelja) 
U slučaju zajednice gospodarskih subjekata – ispunjava se za sve članove zajednice posebno, ukoliko nema zajednice, nije potrebno dostaviti.  
1. Naziv (tvrtka) i sjedište ponuditelja 
	Zajednica gospodarskih subjekata 
	DA                  NE   

	Član gospodarskih subjekata 1 (Ponuditelj): 
	 

	Adresa: 
	 

	OIB: 
	 

	IBAN: 
	 

	Ponuditelj u sustavu PDV-a (zaokružiti): 
	DA                    NE 

	Adresa za dostavu pošte: 
	 

	Kontakt osoba ponuditelja, telefon, faks, e-pošta: 
	 

	Dio ugovora koji će izvršavati član zajednice gospodarskih subjekata (navesti predmet, količinu, vrijednost i postotni dio) : 
	 


	Član zajednice gospodarskih subjekata 2: 
	 

	Adresa: 
	 

	OIB: 
	 

	IBAN: 
	 

	Ponuditelj u sustavu PDV-a (zaokružiti): 
	DA                    NE 

	Adresa za dostavu pošte: 
	 

	Kontakt osoba ponuditelja, telefon, faks, e-pošta: 
	 

	Dio ugovora koji će izvršavati član zajednice gospodarskih subjekata (navesti predmet, količinu, vrijednost i postotni dio) : 
	 



U ______________, __/__/20__.  
 
ZA ČLANA ZAJEDNICE PONUDITELJA 2: 

 
 
 
 
 
 
 
________________________________ 

 
 
 
 
 
 
(ime, prezime i potpis ponuditelja) 
	Član zajednice ponuditelja 3: 
	 

	Adresa: 
	 

	OIB: 
	 

	IBAN: 
	 

	Ponuditelj u sustavu PDV-a (zaokružiti): 
	DA                    NE 

	Adresa za dostavu pošte: 
	 

	Kontakt osoba ponuditelja, telefon, faks, e-pošta: 
	 

	Dio ugovora koji će izvršavati član zajednice ponuditelja (navesti predmet, količinu, vrijednost i postotni dio) : 
	 



U ______________, __/__/20__.  
 
ZA ČLANA ZAJEDNICE PONUDITELJA 3: 

 
 
 
 
 
 
 
 
________________________________ 

 
 
 
 
 
 
(ime, prezime i potpis ponuditelja) 
2. Cijena ponude 
	Cijena ponude u EUR bez PDV-a: 
	 

	Iznos PDV-a : 
	 

	Cijena ponude u EUR s PDV-om: 
	 


3. Rok valjanosti ponude  
	Rok valjanosti ponude: 
	60 dana od dana otvaranja ponuda. 


U ______________, __/__/20__.  
 
 
 
 
 
 
ZA PONUDITELJA: 

 
 
 
 
 
 
 
 
 
 ________________________________ 
(ime, prezime i potpis ponuditelja) 
Ponudbeni list; PODACI O PODUGOVARATELJIMA (priložiti/popuniti samo u slučaju da se dio ugovora ustupa podugovarateljima) 
1. 
Naziv (tvrtka) i sjedište podugovaratelja 
	1) Podugovaratelj: 
	 

	Adresa: 
	 

	OIB ili nacionalni identifikacijski broj prema zemlji sjedišta gospodarskog subjekta: 
	 

	IBAN/broj računa podugovaratelja: 
	 

	Podugovaratelj u sustavu PDV-a (zaokružiti): 
	DA                    NE 

	Kontakt osoba podugovaratelja, telefon, faks, e-pošta 
	 

	Dio ugovora koji će izvršavati podugovaratelj (navesti predmet, količinu, vrijednost i postotni dio): 
	 


	2) Podugovaratelj: 
	 

	Adresa: 
	 

	OIB: 
	 

	IBAN: 
	 

	Podugovaratelj u sustavu PDV-a (zaokružiti): 
	DA                    NE 

	Kontakt osoba podugovaratelj a, telefon, faks, e-pošta 
	 

	Dio ugovora koji će izvršavati podugovaratelj (navesti predmet, količinu, vrijednost i postotni dio): 
	 


PRILOG II.  Obrazac izjave 
Temeljem članka 251. stavka 1., 2. i 3., članka 265. stavka 1. točka 1. ZJN 2016 kao osoba po zakonu ovlaštena za zastupanje gospodarskog subjekta, dajem slijedeću:         
IZJAVU O NEKAŽNJAVANJU
Kojom ja ________________________ iz ____________________________________________
                            (ime i prezime)                                                 (adresa stanovanja)
kao osoba iz članka 251. stavka 1. i 2. Zakona o javnoj nabavi, za sebe i za gospodarski subjekt: 
______________________________________________________________________________    (naziv i sjedište gospodarskog subjekta, OIB ili identifikacijski broj u zemlji poslovnog nastana)
kao i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta, izjavljujem:
(1) da niti ja osobno niti gore navedeni gospodarski subjekt, kao niti sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta, nismo pravomoćnom presudom osuđeni za: 
1.1. kaznena djela navedena u članku 251., stavku 1., točki 1. i stavku 2. Zakona o javnoj nabavi:
a) sudjelovanje u zločinačkoj organizaciji, na temelju
članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona („Narodne novine“, br. 125/11., 144/12., 56/15., 61/15., 101/17., 118/18., 126/19., 84/21., 114/22., 114/23., 36/24. i 136/25.)
b) korupciju, na temelju
članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona („Narodne novine“, br. 125/11., 144/12., 56/15., 61/15., 
101/17., 118/18., 126/19., 84/21., 114/22., 114/23., 36/24. i 136/25.)
c) prijevaru, na temelju
članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine), članka 258. (subvencijska prijevara), članka 278. (krivotvorenje isprave), članka 279. (krivotvorenje službene ili poslovne isprave) i 280. (zlouporaba osobne isprave) Kaznenog zakona („Narodne novine“, br. 125/11., 144/12., 56/15., 61/15., 101/17., 118/18., 126/19., 84/21., 114/22., 114/23., 36/24. i 136/25.)
d) terorizam ili kaznena djela povezana s terorističkim aktivnostima, na temelju
članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona („Narodne novine“, br. 125/11., 144/12., 56/15., 61/15., 101/17., 118/18., 126/19., 84/21., 114/22., 114/23.,
36/24. i 136/25.)
e) pranje novca ili financiranje terorizma, na temelju
članka 98. (financiranje terorizma) i članka 265. (pranje novca) Kaznenog zakona („Narodne novine“, br. 125/11., 144/12., 56/15., 61/15., 101/17., 118/18., 126/19., 84/21., 114/22., 114/23., 36/24. i 136/25.)
f) dječji rad ili druge oblike trgovanja ljudima,
na temelju članaka 105. (ropstvo) i članka 106. (trgovanje ljudima) Kaznenog zakona („Narodne novine“, br. 125/11., 144/12., 56/15., 61/15., 101/17., 118/18., 126/19., 84/21., 114/22., 114/23., 36/24. i 136/25.) ili za odgovarajuća djela koja obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU u bilo kojoj drugoj državi
ili za odgovarajuća djela koja, prema nacionalnim propisima države poslovnog nastana gospodarskog subjekta ili u bilo kojoj drugoj državi obuhvaćaju razloge za isključenje iz čl. 251. st. 1. tč. od (a) do (f) ZJN , ili za odgovarajuća djela koja obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU, kao i
1.2.  za kazneno djelo navedeno u članku 251. stavku 2. Zakona o javnoj nabavi:
- neisplate plaće temeljem
članka 132. Kaznenog zakona („Narodne novine“, br. 125/11., 144/12., 56/15., 61/15., 101/17., 118/18., 126/19., 84/21., 114/22., 114/23., 36/24. i 136/25.) ili odgovarajuće kazneno djelo u državi poslovnog nastana gospodarskog subjekta.
(2) da u odnosu na gore navedeni gospodarski subjekt nije ispunjena osnova za isključenje iz članka 251. stavka 3. Zakona o javnoj nabavi, odnosno da pravomoćnom odlukom nadležnog tijela za tržišno natjecanje ili pravomoćnom sudskom odlukom nije utvrđeno da je gospodarski subjekt sudjelovao u zabranjenom sporazumu u smislu propisa o zaštiti tržišnog 
             natjecanja.
NAPOMENA: Gospodarski subjekt i davatelj ove Izjave, ovom Izjavom, kao ažuriranim popratnim dokumentom, dokazuju da podaci sadržani u Izjavi odgovaraju činjeničnom stanju u trenutku njezine dostave naručitelju te potvrđuju ispunjavanje uvjeta koji se ovom Izjavom dokazuju.
Datum: _______________






Ime i prezime:
_____________________
Potpis:
_____________________
Kod gospodarskog subjekta koji nema poslovni nastan u Republici Hrvatskoj ili kod osoba koje nisu državljani Republike Hrvatske, ova se izjava odnosi i na odgovarajuća kaznena djela prema nacionalnim propisima države poslovnog nastana gospodarskog subjekta, odnosno države čiji je osoba državljanin, koja obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU
	Ime i prezime ovlaštene osobe  
	 

	Funkcija osobe 
	 

	Potpis 
	 

	Datum davanja izjave 
	 


Ovaj obrazac potpisuje osoba po zakonu ovlaštena za zastupanje gospodarskog subjekta (ako je ovlaštena za pojedinačno i samostalno zastupanje gospodarskog subjekta) ili osobe po zakonu ovlaštene za zastupanje gospodarskog subjekta (ako su dvije osobe ovlaštene za zajedničko odnosno skupno zastupanje).

